Πώς τα (δίδυμα) μωρά αλλάζουν τον τρόπο που ταξιδεύουμε - Dreamista\nPost Views: 5,026 Views\nΚαθόλου, θα ήθελα να είναι η απάντηση. Λίγο, νόμιζα ότι θα είναι, πριν γεννήσω.\nΕντελώς αλλάζουν τα ταξίδια μας τα (δίδυμα) μωρά, όμως. Και το μόνο που έχουμε να κάνουμε είναι να προσαρμοστούμε! (Και να περιμένουμε να μεγαλώσουν λίγο, για να μπορούμε να τα αφήσουμε για λίγο στη γιαγιά, και να ταξιδέψουμε ξανά ως ζευγάρι).\nΑν έχουμε λίγες μέρες, μπορούμε να πάμε μόνο κάπου πολύ κοντά\nΧωρίς μωρά, τα σαββατοκύριακα μας έβρισκαν για ημερήσια στη Στενή, για πεζοπορία στην Οίτη, για ελεύθερο camping στη Λίμνη Ευβοίας, για διήμερο στη Μύκονο, στην Κέα, στο Αγκίστρι.\nΜε μωρά και μάλιστα δίδυμα, αυτό δεν γίνεται. Το camping θέλει πολλή προετοιμασία, η πεζοπορία απαιτεί να φοράμε και οι δύο τα μωρά, άρα δεν θα μπορούμε να έχουμε μια backpack. Για σκ, μπορούμε να πάμε μόνο κάπου πολύ κοντά, όπου, ιδανικά, έχουμε ξαναπάει. Όπως πήγαμε για Διήμερο στην Ορεινή Αρκαδία. Πάνω από 2,5 ώρες συνολική απόσταση, είναι αδύνατη για διήμερο ταξίδι με τα μωρά.\nΚαι αυτά που σας λέω είναι δοκιμασμένα. Στη Μονεμβασιά (4 ώρες δρόμος), πήγαμε για 3 βράδια. Πολύ ωραία, καθόλου ξεκούραστα. Στη Λέσβο, πήγαμε για 2 βράδια και ήταν σχεδόν αδύνατο. Στο Πόρτο Χέλι (2,5 ώρες) όμως που πήγαμε για 3 βράδια, ήταν φανταστικά!\nΠαίρνουμε λιγότερα πράγματα για εμάς\nΑν πριν γεννήσω δυσκολευόμουν ελάχιστα για να πακετάρω για εμένα, τώρα πια είναι no-brainer. Είναι δεδομένο ότι θα κάνουμε οικονομία στο packing, κι εγώ και ο Κώστας. Δεν γίνεται αλλιώς…\n…γιατί πρέπει να αφήσουμε χώρο για τα παρελκόμενα των διδύμων\nΥπνόσακοι, πάνες, όλα όσα χρειάζονται για να φάνε, μίνι φαρμακείο (δεν υπάρχει depon σιρόπι σε μικρή συσκευασία…), αλλαξιές, μπουφανάκια, μπανιερούλα… Πού να μείνει χώρος για να κουβαλήσουμε εμείς ως ζευγάρι πολλά.\nΔεν υπάρχει light packing όταν ταξιδεύεις με δίδυμα\nΤα λιγότερα τα πήραμε στο αεροπορικό μας ταξίδι για Λέσβο. Μία μικρή βαλίτσα, μία μεγάλη και την τσάντα-αλλαξιέρα. Για 2 βράδια…\nΑν όμως πάμε κάπου με το αμάξι, ο μόνος περιορισμός είναι να χωρέσουμε. Άρα, παίρνω και το μαξιλάρι θηλασμού διδύμων, μία τσάντα με ό,τι χρειάζονται για το φαγητό τους και τις πάνες τους, τους μάρσιπους. Όσο κι αν κάνω οικονομία στο packing, όσο κι αν έχω προμηθευτεί “έξυπνα” προϊόντα, τα μωρά είναι μωρά, τα μωρά είναι δύο και χρειάζονται πολλά απαραίτητα πράγματα.\nΠροτιμάμε πια ξενοδοχεία\nΌταν ως ζευγάρι, τη βγάζαμε και σε μοτέλ, camping, hostels, bungalows και ενοικιαζόμενα, τώρα θέλουμε απαραιτήτως family friendly ξενοδοχεία. Τα all-inclusive δεν ήταν καν στο λεξιλόγιό μας και τώρα μας κλείνουν πονηρά το μάτι, ενώ τα adults only μας κλείσανε την πόρτα. Χρειαζόμαστε δωμάτιο με βραστήρα, διαμονή που να ετοιμάζει γεύματα (ή να έχει πλήρως εξοπλισμένη κουζίνα), που να έχει προσβασιμότητα για το διδυμοκάροτσο, βρεφικά καθίσματα στο εστιατόριο και room service.\nΣκάλες και καλντερίμια = πρόβλημα\nΔεν μπορούμε πια να κάνουμε βόλτες στα ιστορικά κέντρα πόλεων, γιατί το καλντερίμι δεν ευνοεί κανένα καρότσι. Αν πάρουμε και τα δύο μωρά σε μάρσιπους, θα μπορέσουμε να κάτσουμε κάπου για καφέ ή φαγητό μόνο αν έχουν καθίσματα για μωρά.\nΤο δωμάτιο που θα νοικιάσουμε πρέπει να έχει πρόσβαση με ράμπα ή/και ασανσέρ. Προτιμάμε ισόγεια και θέλουμε βοήθεια από τρίτο για να ανεβάσουμε το καρότσι ακόμα και για 4 ή 5 σκαλοπάτια.\nΆρα, ψάχνουμε προορισμούς με άπλα!\nΠάρκα, πόλεις φουλ προσβάσιμες, φύση, πεδιάδες… Η Ευρώπη είναι γεμάτη! Και, φυσικά, παραλίες. Ο κόσμος είναι γεμάτος!\nΨάχνουμε τις αμμουδιές!\nΑγαπάμε τους μικρούς κολπίσκους με βότσαλο, γιατί συνήθως δεν έχουν κόσμο και γιατί (φαίνεται να) είναι πιο καθαρά τα νερά. Τα δίδυμα όμως είναι σε φάση που ανακαλύπτουν και εξερευνούν τον κόσμο, βάζοντας τα πάντα στο στόμα τους. Και τα βότσαλα αν τα καταπιούν, θα πνιγούν. Άρα, μακριά! Και δεν με χαλάει καθόλου. Προτιμώ τις αμμουδερές παραλίες!\nBaby friendly Cala Mitjana, παραλία στη Μενόρκα\nΔεν πάμε πια σε απόμερες παραλίες\nΔιάβαζα προχτές ένα παλιό μου άρθρο για παραλίες δυσπρόσιτες και έβαλα τα γέλια! Ακόμα κι αν φορέσουμε και τα δύο μωρά σε μάρσιπους και έχουμε ο καθένας από μία backpack, δεν γίνεται με μωρά να απομονωθούμε τόσο. Και για λόγους ασφαλείας, αλλά και για λόγους φαγητού και νερού. Τουλάχιστον όχι για πολλή ώρα.\nΘα το θέλαμε ένα εξοχικό\nΗ δεύτερη φορά στη ζωή μου που μου έχει λείψει που δεν έχω εξοχικό. Η πρώτη ήταν όταν ήμουν έφηβη και ήθελα, προφανώς, να πηγαίνω διακοπές εκεί όπου βρισκόταν η παρέα μου. Αναγκαστικά, νοικιάζαμε δωμάτιο στη Χαλκιδική σχεδόν κάθε χρόνο, αλλά μακάρι να είχαμε εξοχικό.\nΦέτος το Καλοκαίρι, δεν θα μας χάλαγε ένα σπίτι πλήρως εξοπλισμένο, πάνω στη θάλασσα, με όλα μας τα πράγματα εκεί, και κάπως κοντά, για να πηγαίνουμε κάθε σαββατοκύριακο. Ιδανικά, να μένει και μια γιαγιά εκεί, να μας μαγειρεύει και να μας πλένει.\nΕλπίζω να μου περάσει… Γιατί, όπως έχω ξαναγράψει, το ότι δεν έχουμε “εξοχικά” και “χωριά” είναι ένας βασικός λόγος που καταφέραμε να ταξιδέψουμε όσο έχουμε ταξιδέψει.\nΈστω… μία ιδιιωτική villa με πισίνα…\nΔεν θα μας χάλαγε ούτε η επιλογή ενός ξενοδοχείου που ετοιμάζει γεύματα για τα μωρά και gourmet απολαύσεις για εμάς. Και είτε να είναι πάνω σε μια αμμουδερή παραλία, είτε το δωμάτιό μας να έχει ιδιωτική πισίνα. Είτε και τα δύο.\nΆνεση, πάνω απ’ όλα. Ξεκούραση χρειαζόμαστε φέτος, όχι περιπέτεια και εκδρομές.\nΣτο Kinsterna Hotel\nΤέρμα οι Winter Wonderlands\nΕυτυχώς, έχουμε κάνει πολλά όμορφα χειμερινά ταξίδια, γιατί θα κάνουμε καιρό να ξαναδούμε χιόνι. Γιατί; Εδώ εγώ αρπάζω ένα κρυολογηματάκι στο κρύο. Τα δίδυμα έτσι και αρρωστήσουν, θα γίνω νοσοκόμα για μέρες. Δεν σκοπεύουμε λοιπόν να πάμε ξανά Αυστρία, Γερμανία, Σλοβενία, Ουγγαρία Χειμώνα. Είδαμε τη Λίμνη Bled, πήγαμε στο Hallstatt, επισκεφτήκαμε το Neunschwanstein. Άλλωστε, δεν είμαστε δα και σκιέρ, για να επιδιώξουμε να κάνουμε και τα παιδιά μας μάστερς. Ελλάδα λοιπόν θα ταξιδεύουμε τον Χειμώνα και μόνο όταν είναι πάνω από 2 η θερμοκρασία. Ευτυχώς, υπάρχουν τόσοι όμορφοι χειμερινοί προορισμοί στη χώρα μας. Και σε εξωτικούς προορισμούς μακάρι να πάμε με τα παιδάκια μας – όταν στην Ελλάδα έχει κρύο, κάπου στον κόσμο έχει ζέστη.\nΠρέπει να φάνε\nΚαι δεν τρώνε ούτε ό,τι να ‘ναι, ούτε όπου να ‘ναι. Αλλά για το θέμα “φαγητό”, γράφω περισσότερα εδώ.\nΠρέπει να αγοράσουμε ένα σωρό προϊόντα για διευκόλυνση και σωστή προετοιμασία\nΤα ταξίδια με μωρά, πόσο μάλλον δίδυμα, θέλουν πολύ καλή προετοιμασία. Και σωστή προετοιμασία σημαίνει να είμαστε εφοδιασμένοι με τα κατάλληλα προϊόντα, που θα κάνουν το ταξίδι ευκολότερο. Προϊόντα που προλαμβάνουν προβλήματα και καταστροφές, οι οποίες χαλάνε μια κι έξω το ταξίδι.\nΤσάντα για το καρότσι – γιατί είναι σχεδόν σίγουρο ότι θα σας το σπάσουν στο αεροπλάνο. Δείτε και αυτή.\nΤσάντα για τα καθίσματα αυτοκινήτου – γιατί αν πέσουν, μειώνεται η ασφάλειά τους.\nΑναδιπλούμενη μπανιέρα για βρέφη – γιατί εμείς προσπαθήσαμε να λούσουμε 2 μωρά 5 μηνών στο όρθιο και φυσικά αποτύχαμε.\nΜεταφορέα για τα καθίσματα αυτοκινήτου – γιατί πώς θα τα μεταφέρετε στο αεροδρόμιο; Δείτε και αυτόν.\nΕιδική ζώνη για μωρά στο αεροπλάνο – γιατί η ζώνη του αεροπλάνου ΔΕΝ είναι για παιδάκια.\nΔείτε όλα τα προϊόντα που χρειάζεστε για πτήσεις με μωρά εδώ.\nΑνακαλύψτε τα προϊόντα που κάνουν τα ταξίδια μας με τα δίδυμα πιο εύκολα εδώ.\nOμολογώ ότι δεν μου είναι και πολύ εύκολο να προσαρμοστώ. Αλλά πού θα μου πάει; Αγαπώ τα ταξίδια, αγαπώ τα μωρά μου, είμαι επινοητική και είμαι και travel blogger. Όλα θα γίνουν!\nTravel with BabiesTravel with TwinsTravel with Twins - Tips


ΔΕΙΤΕ 35 ΦΩΤΟΓΡΑΦΙΕΣ ΤΟΥ ΠΙΟ SEXY ΜΟΝΤΕΛΟΥ ΤΗΣ «VICTORIA’S SECRET» · Paidis.com\n12/08/2016 Paidis.com ΚΟΣΜΙΚΑ, ΦΩΤΟΓΡΑΦΙΕΣ 0\nΗ Skriver, που φέτος έκλεισε τα 22 (αν λέει την αλήθεια), είναι γενημένη και μεγαλωμένη στην Κοπεγχάγη από γονείς που και οι δύο είναι ομοφυλόφιλοι. Το γεγονός αυτό της έχει προσφέρει ένα εντελώς «ανοιχτό» σε προκλήσεις μυαλό ενώ είχε και την ευκαιρία να ταξιδεύει από μικρή.\nΣε ένα από αυτά τα ταξίδια της στη Νέα Υόρκη, ασχολούμενη με τον αθλητισμό (έκανε άλμα εις ύψος), κάποιος ατζέντης την πλησίασε και της πρότεινε να ασχοληθεί με το modeling. Αν και εκείνη αρνήθηκε, υπήρξαν σε ένα ελάχιστο χρονικό διάστημα τόσες κρούσεις που η Josephine αποφάσισε να δοκιμάσει.\nΕτσι, τον Φεβρουάριο του 2011 έκανε το ντεμπούτο της στα catwalks στο σόου του Calvin Klein στην Εβδομάδα Μόδας της Νέας Υόρκης. Λίγο καιρό μετά εμφανίστηκε και στην Εβδομάδα Μόδας του Μιλάνου περπατώντας για τους οίκους Gucci, Dolce & Gabbana, Chanel, Balenciaga, Yves Saint Laurent και Valentino.\nTo 2013 έκανε την πρώτη της εμφάνιση στο fashion show της «Victoria’s Secret» και κέρδισε τις εντυπώσεις. Πέρσι και φέτος, η Skriver αποτελεί ένας από τους πλέον ανερχόμενους «Αγγέλους» της διάσημης φίρμας εσωρούχων, ενώ όλο το τελευταίο διάστημα έχει κάνει ένα κρεσέντο τολμηρών εμφανίσεων με τα εσώρουχα της «VS» και με φωτογράφο τον David Bellemere…\nΣΕ ΞΕΝΟΔΟΧΕΙΟ ΒΡΕΘΗΚΑΝ ΤΑ ΚΛΕΜΜΕΝΑ ΣΕΝΤΟΝΙΑ ΝΟΣΟΚΟΜΕΙΟΥ\nRIO 2016: ΤΟ ΜΕΓΑΛΥΤΕΡΟ ΠΟΔΗΛΑΤΟ ΑΠΟ ΤΟΥΒΛΑΚΙΑ LEGO


Two Wheel Brewing Company (Buda, Τέξας) - Κριτικές\nTwo Wheel Brewing Company: Εστιατόρια στην περιοχή\nΔραστηριότητες κοντά σε: Two Wheel Brewing Company\nTwo Wheel Brewing Company, Buda - Κριτικές\nΝο 4 από 10 δραστηριότητες - Buda\nΕξαιρετική Μπύρα, υπέροχοι άνθρωποι\nΤο λατρεύω αυτό το μέρος. Λατρεύω το ιδιοκτητών και μισθωτών. Πολύ οικογενειακό προσανατολισμό των επιχειρήσεων. Το φιλικό προς τα κατοικίδια. Γυναίκα φιλική. Και η μπίρα είναι καταπληκτική! Το Rye Pilsner ήταν fav μου και η Γερμανική Alt ήταν μια δεύτερη!\nΩραίο μέρος για ένα κρύο brew\nΟ γιος μου και εγώ πήγαμε εκεί. Ωραία γεύση που παρασκευάζει craft. Η γεύση ξανθές και η πάλε ale. Επίσης, υπαίθρια παιχνίδια για καλαμπόκι οπή και τις ροδέλες. Ωραία ώρα 8 ν η σκιά με ένα δροσιστικό ποτό.\nΠρόσφατη επίσκεψη στους δύο τροχούς Παρασκευή βράδυ αποδείχθηκε ξεκούραστη και ευχάριστη. Είχα το Budaful Ξανθές Μπίρες ale που ήταν πολύ καλό και ο σύζυγός μου είχε το διπλό κολπίσκους Πάλε Ale που ανέφερε ήταν εξαιρετική. Ένα υπέροχο μέρος για να ξεκουραστείτε και να πιείτε μια...μπύρα, ενώ κάθεστε σε ένα από τα τραπέζια πικνίκ στο πίσω μέρος.Περισσότερα\nΛάβετε γρήγορα απαντήσεις από το προσωπικό του Two Wheel Brewing Company και από προηγούμενους επισκέπτες.


Τελευταία ενημέρωση: 2013-01-11, 15:08:03\nΕπιτρέψτε μου σήμερα να βγάλω τα εσώψυχά μου για κάτι που πραγματικά με θλίβει.Κάποτε το όνομά μου είχε ταυτισθεί με την «Ελευθεροτυπία». Ακόμη και ο Κωνσταντίνος Καραμανλής, όταν με κάλεσε στο Προεδρικό Μέγαρο, στην πρώτη και επεισοδιακή συνάντησή μας, αποτέλεσμα της κριτικής μου για όσα είχε πει στην Καλαμάτα για τον ρόλο των ενόπλων δυνάμεων, με υποδέχθηκε με τη φράση «σε κάλεσα να σε γνωρίσω από κοντά γιατί είσαι πια η ταυτότητα αυτής της εφημερίδας». Τώρα παρακολουθώ να κρέμονται στα περίπτερα δυο σχεδόν πανομοιότυπες στη μορφή τους εφημερίδες, ως ένα είδος κλώνων της παλιάς «Ελευθεροτυπίας».\nΠίσω από τις πανομοιότυπες προσόψεις κρύβονται τα αίτια της μελαγχολίας μου. Από τη μια τα καταγγελλόμενα ως εργοδοτικά παιγνίδια για την καταδολίευση των δικαιωμάτων των εργαζομένων. Από την άλλη η προσπάθεια να συρθεί το πάλαι ποτέ πείραμα της «Ελευθεροτυπίας» στο άρμα ενός συγκεκριμένου πολιτικού σχήματος και μόνον. Του ΣΥΡΙΖΑ. Με καθημερινές επιθέσεις κατά όλων των άλλων, κυρίως δε της ΔΗΜΑΡ. Αλλά αυτά δεν είναι τα χειρότερα.\nΤο ένα χειρότερο είναι ότι, για μια ακόμη φορά, θα παρακολουθήσουμε έναν ακόμη «εμφύλιο» στη δημόσια ζωή του τόπου μας. Και αυτή τη φορά μεταξύ δημοσιογράφων που επέλεξαν τον έναν ή τον άλλο «κλώνο» για να βρουν επαγγελματική στέγη, σε μια εποχή που οι άνεργοι δημοσιογράφοι πληθαίνουν, πορευόμενοι στο αύριο με λιγότερες ελπίδες από τους ανέργους άλλων κλάδων, καθώς οι εφημερίδες φθίνουν καθημερινώς.\nΤο άλλο χειρότερο είναι ακριβώς το ότι και οι δυο κλώνοι δεν έχουν να προβάλλουν την πεμπτουσία της αποστολής μιας εφημερίδας. Την πρωτογενή ειδησεογραφία. Τα δικά τους θέματα. Την αποκάλυψη. Αλλά πορεύονται ως ουρές των ηλεκτρονικών μέσων ενημέρωσης, αναπαράγοντας θέματα ήδη γνωστά στον αναγνώστη και προτάσσοντας απλώς τις απόψεις διαφόρων προσβεβλημένων και μη συντακτών.\nΣυντηρούν δηλαδή μια από τις παθογένειες του ελληνικού Τύπου: Τη δημοσιογραφία εκείνων που έχουν ήδη άποψη για κάθε τι, την οποία και προσπαθούν όχι μόνον να την προβάλουν αλλα και να την επιβάλουν, χωρίς να κάνουν τον κόπο να ψάξουν, να ασχοληθούν εξαντλητικώς και εξονυχιστικώς με το ρεπορτάζ. Πώς λέγανε παλιά στην Άγρια Δύση «πρώτα κρέμασμα και ύστερα δίκη»; Έτσι και εδώ: πρώτα άποψη, ύστερα -η και καθόλου έρευνα. Γι’ αυτό ακολουθούμε τους πολιτικούς σε φθορά.


Μεγάλη ζήτηση για πράσινη ελιά Πηλίου - 500 τόνοι παραγγελίες από εμπόρους εξωτερικού - e-thessalia.gr\nΜεγάλη ζήτηση για πράσινη ελιά Πηλίου – 500 τόνοι παραγγελίες από εμπόρους εξωτερικού\nΓιώργος Ξυνός 9 Σεπτεμβρίου 2017, 13:10 9 Σεπτεμβρίου 2017 Έντυπη Έκδοση\nΜεγάλο είναι το εξαγωγικό ενδιαφέρον από εμπόρους ευρωπαϊκών χωρών και του Ισραήλ για πράσινες ελιές, καθώς ήδη οι παραγγελίες στον Αγροτικό Συνεταιρισμό Πηλίου – Β. Σποράδων αγγίζουν τους 500 τόνους. Η συγκομιδή από τους παραγωγούς αναμένεται να αρχίσει σε 10 περίπου ημέρες, ενώ εκτιμάται ότι η τελική τιμή πώλησης θα κυμανθεί σε ιδιαίτερα ικανοποιητικά επίπεδα. Από την πλευρά του ο Α.Σ. Πηλίου γνωστοποίησε με ανακοίνωσή του ότι η παραλαβή πράσινων ελαιών θα αρχίσει από μεθαύριο Δευτέρα 11 Σεπτεμβρίου.\nΗ φετινή παραγωγή πράσινης ελιάς στην περιοχή του Πηλίου αναμένεται πως θα είναι ιδιαίτερα ποιοτική, καθώς σύμφωνα με τον πρόεδρο του Α.Σ. Πηλίου Γ. Διανελλάκη «σε αυτό συνετέλεσαν οι ευεργετικές βροχοπτώσεις του τελευταίου διαστήματος, καθώς και το γεγονός ότι δεν υπάρχει προσβολή του καρπού από δάκο και πυρηνοτρήτη».\nΟ Α.Σ. Πηλίου έχει ήδη προχωρήσει σε συμφωνίες με εμπόρους από Ιταλία, Αυστρία, βαλκανικές χώρες και Ισραήλ για την παράδοση 350 τόνων πράσινων ελαιών, καθώς και 150 τόνων βιολογικής καλλιέργειας.\n«Είναι εξαιρετικά δύσκολο να συγκομιστούν αυτές οι ποσότητες στην περιοχή του Πηλίου και για την κάλυψη των παραγγελιών, θα προχωρήσουμε σε συμφωνίες για την προμήθεια πράσινων ελαιών από τις περιοχές της Καβάλας και Χαλκιδικής» επισήμανε ο κ. Διανελλάκης.\nΟ ίδιος, προσέθεσε ότι «οι τιμές για τους παραγωγούς πράσινης ελιάς θα είναι ιδιαίτερα ικανοποιητικές και θα καταβάλλεται προκαταβολή έως 50% περίπου», ενώ τις επόμενες ημέρες κλιμάκια του Α.Σ. Πηλίου- Β. Σποράδων θα τους ενημερώσουν για τις ευνοϊκές συνθήκες που διαμορφώνονται φέτος στην εμπορία του προϊόντος.\nΑνακοίνωση Α.Σ. Πηλίου-Βορείων Σποράδων\nΣτο μεταξύ, με ανακοίνωσή του ο Αγροτικός Συνεταιρισμός Πηλίου κάνει γνωστό στους ελαιοπαραγωγούς, μέλη και μη μέλη, ότι από την ερχόμενη Δευτέρα 11 Σεπτεμβρίου ξεκινάει στην έδρα του παραλαβή ελαιών (Πράσινες Πηλίου – Χαλκιδικής) εσοδείας 2017-2018. Η παραλαβή των ελαιών θα γίνεται καθημερινά από Δεύτερα μέχρι και Παρασκευή κατά τις πρωινές ώρες, από 07:00 π.μ. μέχρι 10:00 π.μ., στις εγκαταστάσεις του Συνεταιρισμού στα Άνω Λεχώνια. Για το αν θα γίνει παραλαβή το Σάββατο, οι παραγωγοί θα ενημερωθούν από το εργοστάσιο κατά την παράδοση των ελαιών. Επισημαίνεται ότι δεν υπάρχει δέσμευση για τις ποσότητες των ελαιών που θα παραδίδονται, καθώς επίσης και για τους τεμαχισμούς, αρκεί η ποιότητα της ελιάς να είναι άριστη. Οι τιμές θα ανακοινωθούν τις επόμενες ημέρες καθώς επίσης και ο τρόπος πληρωμής. Για βιολογικές πράσινες ελιές θα υπάρξει ξεχωριστή ανακοίνωση για το πότε ξεκινάει η παραλαβή, ο καθορισμός τιμών και ο τρόπος πληρωμής κ.λπ. Τηλέφωνα επικοινωνίας για παράδοση ελαιών: Συνεταιρισμού 24280-93572, Δημ. Κασσαβέτης 6977889400, Αν. Ψοφογιώργος 6977608780.\nΠροηγούμενο ΆρθροΈκτακτη συνέλευση των περιπτερούχων στον Βόλο και για τις εγγυήσεις από την «Ευρώπη»Επόμενο ΆρθροΚαθημερινή η φύλαξη στην Κάρλα για λαθραλιείς – Το σπάνιο είδος Φεροβελονίτσα καταγράφεται στη λίμνη


Πρόσκληση για συμμετοχή σε συλλαλητήριο για την κοινωνική ασφάλιση - Καλύτερη Λαμία\nHome / Unlabelled / Πρόσκληση για συμμετοχή σε συλλαλητήριο για την κοινωνική ασφάλιση\nΠρόσκληση για συμμετοχή σε συλλαλητήριο για την κοινωνική ασφάλιση\nΤο Διοικητικό Συμβούλιο του Συλλόγου Διοικητικού Προσωπικού του Πανεπιστημίου Θεσσαλίας απευθύνει κάλεσμα συμμετοχής στα συλλαλητήρια για την κοινωνική ασφάλιση που οργανώνονται από συνταξιουχικές οργανώσεις σωματεία, ομοσπονδίες και εργατικά κέντρα, σε όλη τη χώρα. Τα συλλαλητήρια θα γίνουν το Σάββατο 30 Νοεμβρίου, όπως αναφέρεται σε σχετική ανακοίνωση\nΓια τη Θεσσαλία θα γίνουν στις πόλεις:\n– Βόλος: Στις 11 π.μ. στο Δημαρχείο\n– Καρδίτσα: Στις 11 π.μ., στην κεντρική πλατεία\n– Λαμία: Στις 10.30 π.μ., στην Πλ. Πάρκου\n– Λάρισα: Στις 11 π.μ., στην κεντρική πλατεία\n– Τρίκαλα: Στις 11 π.μ., στην κεντρική πλατεία\n«Το «νέο» Ασφαλιστικό που εξήγγειλε η κυβέρνηση της ΝΔ αποτελεί ένα νέο προμελετημένο έγκλημα σε βάρος της Κοινωνικής Ασφάλισης. Πρόκειται για συνέχεια και παραπέρα βάθεμα της αντιασφαλιστικής πολιτικής όλων των προηγούμενων χρόνων από τις κυβερνήσεις ΝΔ – ΣΥΡΙΖΑ – ΠΑΣΟΚ, «κορωνίδα» της οποίας αποτελεί ο νόμος Κατρούγκαλου (ΣΥΡΙΖΑ).\nΧαρακτηριστικά είναι και τα όσα προανήγγειλε ο πρωθυπουργός για το Ασφαλιστικό, όπου «θα παίρνεις ό,τι θα δώσεις». Πίσω όμως από το «νέο» Ασφαλιστικό κρύβονται ακόμα μικρότερες συντάξεις και λιγότερες ασφαλιστικές παροχές, νέα πεδία κερδοφορίας για τις εταιρείες της ιδιωτικής ασφάλισης, τζόγος με τις ασφαλιστικές εισφορές και την περιουσία των Ταμείων, προκαθορισμένες καταβολές στο σύστημα από τους ασφαλισμένους, αλλά καμιά εγγύηση για το ύψος της σύνταξης, παραπέρα απαλλαγή της εργοδοσίας και του κράτους από το «βάρος» των ασφαλιστικών εισφορών.\nΑπέναντι στον νέο γύρο της αντιασφαλιστικής επίθεσης, η επιτυχία των συλλαλητηρίων το ερχόμενο Σάββατο μπορεί να δώσει δυνατή εργατική – λαϊκή απάντηση. Μπορεί και πρέπει να αποτελέσει εφαλτήριο για την ενίσχυση της πάλης ενάντια σε όλους τους αντιασφαλιστικούς νόμους, για δημόσια υποχρεωτική Κοινωνική Ασφάλιση για όλους, με βάση τις σύγχρονες ανάγκες.\nΟΛΕΣ ΚΑΙ ΟΛΟΙ ΣΤΑ ΣΥΛΛΑΛΗΤΗΡΙΑ ΣΤΙΣ 30 ΝΟΕΜΒΡΗ ΓΙΑ ΤΟ ΑΣΦΑΛΙΣΤΙΚΟ»\nvia ert.gr https://ift.tt/2QTfCri


Κορονοϊός: Εφιαλτικά σενάρια για μέχρι και 9.000 κρούσματα τη μέρα – Ευρυτανικά ΝΕΑ\nΚορονοϊός: Εφιαλτικά σενάρια για μέχρι και 9.000 κρούσματα τη μέρα\nΤην εκτίμηση ότι η Θεσσαλονίκη και η Ελλάδα γενικότερα δεν απέχουν και πολύ από μεγάλη αύξηση των κρουσμάτων κορονοϊού εξέφρασε ο καθηγητής Περιβαλλοντικής Μηχανικής του ΑΠΘ και επικεφαλής της ερευνητικής ομάδας HERACLES, Δημοσθένης Σαρηγιάννης.\nΜιλώντας στον Real Fm 107,1 στην Θεσσαλονίκη, τόνισε πως η ταχύτητα αύξησης του ιικού φορτίου προκαλεί πραγματικά φόβο.\nΕκτίμηση για 6.000 ή και 9.000 κρούσματα τη μέρα\nΌπως αναφέρει το grtimes.gr, επέμεινε στην πρόβλεψη -σοκ την οποία είχε διατυπώσει και στο παρελθόν για την αύξηση του ημερήσιου αριθμού κρουσμάτων σε όλη τη χώρα. Όπως είπε χαρακτηριστικά δεν αποκλείεται να δούμε την κορύφωση της καμπύλης των κρουσμάτων σε πανελλαδικό επίπεδο μετά το Πάσχα. Και μέχρι τότε, εφόσον αποτύχει και η διαδικασία των self test, δεν θα μιλάμε για 3.000 κρούσματα τη μέρα αλλά για διπλό και για τριπλό αριθμό!».\nTo άρθρο Κορονοϊός: Εφιαλτικά σενάρια για μέχρι και 9.000 κρούσματα τη μέρα δημοσιεύτηκε στο NewsIT .


Ή κάτω ή.... ΣΑΤΟ! | Onsports.gr\nhome ΜπάσκετΑ1 ΑνδρώνΉ κάτω ή.... ΣΑΤΟ! Κοινοποιήστε\nΉ κάτω ή.... ΣΑΤΟ!\tΣυντάκτης: Γιάννης Κουβόπουλος\nΔημοσίευση: Κυριακή, 15 Απριλίου 2012 14.15\nΟ Ρομέιν Σάτο μετά το εντυπωσιακό ξεκίνημα που έκανε στην σεζόν, στο δεύτερο μισό της χρονιάς παρουσιάζει έντονα σημάδια... κάμψης και πρέπει να βρει άμεσα τον παλιό, καλό του εαυτό για να αυξήσει ακόμα περισσότερο τις πιθανότητες του Παναθηναϊκού για την κατάκτηση δύο ακόμα τίτλων.\tΑν κάποιος είχε την ευκαιρία να παρακολουθήσει τον Παναθηναϊκό από το ξεκίνημα της χρονιάς, θα έβγαζε πολύ εύκολα το συμπέρασμα. «Ο Ρομέιν Σάτο φέτος θα κάνει την διαφορά». Και αυτό το έλεγαν οι άνθρωποι της ομάδας του Παναθηναϊκού πριν ακόμα δουν τα επίσημα παιχνίδια της ομάδας του. Η πολύ καλή φυσική κατάσταση του παίκτη από την Δημοκρατία της Κεντρικής Αφρικής σε συνδυασμό με την άψογη προσαρμογή του στα... Παναθηναϊκά δεδομένα (δεύτερη σεζόν του στην ομάδα) συνέθεταν ένα εκρηκτικό μείγμα. Ο Σάτο εκρηκτικός παίκτης από μόνος του ήταν έτοιμος για την υπέρβαση. Ο Παναθηναϊκός δεν έχει καταφέρει να πετύχει ποτέ το Back to Back στην ιστορία του (να κατακτήσει δηλαδή δύο συνεχόμενες σεζόν την Ευρωλίγκα) και έτσι ο δυναμικός φόργουορντ είχε ένα επιπλέον κίνητρο στην... διάθεσή του.\nΑπό εκεί που το άφησε πέρσι\nΆλλωστε με αυτά που είδαν όλοι, πέρσι, από την προημιτελική σειρά της Ευρωλίγκας κόντρα στην Μπαρτσελόνα, έως και τους τελικούς του πρωταθλήματος... έτριβαν τα μάτια τους. Ο Σάτο είχε μπει για τα καλά στην νοοτροπία της ομάδας του και του προπονητή του και έκανε την διαφορά σε άμυνα και επίθεση. Αυτό ήταν κάτι που το κατάλαβαν καλά ο Ναβάρο και η παρέα του, η Σιένα, η Μακάμπι και φυσικά ο... Ολυμπιακός. Και όπως είναι απόλυτα φυσιολογικό οι απαιτήσεις αυξήθηκαν κατακόρυφα για την νέα χρονιά. Με τον Σάτο να μην τους διαψεύδει.\nΗ σεζόν 2011-2012 ξεκίνησε με εντυπωσιακό τρόπο για τον παίκτη του Παναθηναϊκού. Αμυντικά ήταν αξεπέραστος. Έτσι ακριβώς όπως τον έχουμε μάθει. Με τα φυσικά και τα αθλητικά του προσόντα να του δίνουν την δυνατότητα να σταματάει οποιονδήποτε βρει μπροστά του. Είναι χαρακτηριστικό πως στο εντός έδρας ματς του Παναθηναϊκού στην κανονική περίοδο της Ευρωλίγκας κόντρα στην ΤΣΣΚΑ, παρά την ήττα των «πράσινων» στην παράταση (76-78) ο Σάτο ήταν... μαγικός.\nΚατάφερε σαν άλλος Ντέιβιντ Κόπερφιλντ να «εξαφανίσει» από το παρκέ, τον τεράστιο σούπερ σταρ Αντρέι Κιριλένκο να πετυχαίνει μόλις 9 πόντους, όλους από το 20' και μετά. Σαφώς και αυτό δεν ήταν δουλειά ενός ανθρώπου, αλλά ο Σάτο έκανε την διαφορά. Και όλα αυτά την στιγμή που και στην επίθεση ήταν εξαιρετικός. Τα παιχνίδια του και οι επιλογές του ήταν για σεμινάριο, ενώ ήταν συνεχώς συνδεδεμένος με τα αντίπαλα καλάθια. Είτε σουτάροντας από μακριά, είτε πηγαίνοντας στο low post, είτε τρέχοντας στον αιφνιδιασμό, είτε.... δημιουργώντας για τους συμπαίκτες του.\nΌπως είναι φυσιολογικό ο Σάτο δεν θα μπορούσε να το πάρει σερί μέχρι τέλους σε αυτούς τους ρυθμούς. Από τον Ιανουάριο και μετά η απόδοση του Κεντροαφρικανού παίκτη άρχισε να πέφτει, κάτι που δημιουργούσε προβλήματα στο παιχνίδι του «τριφυλλιού». Ο Ζέλικο Ομπράντοβιτς προσπάθησε να τον ξεκουράσει και να τον φρεσκάρει, αλλά μέχρι και σήμερα ο Σάτο δεν έχει βρει το πραγματικό του πρόσωπο. Βέβαια για τον λόγο αυτό υπάρχουν και... εξωαγωνιστικές εξηγήσεις. Ο Σάτο είναι ένας άνθρωπος πολύ ήπιων τόνων και πολύ της... οικογένειας. Όλο αυτό το διάστημα η σύζυγός του και τα δύο του παιδιά έμεναν στην Αμερική αφού η κυρία Σάτο ήταν έγκυος στο τρίτο του παιδί.\nΦυσιολογικότατα το μυαλό του ήταν και στις Ηνωμένες Πολιτείες Αμερικής και για τον λόγο αυτό με το που τελείωσε η σειρά με την Μακάμπι (η μικρή του κόρη είχε ήδη έρθει στον κόσμο) ο Ζέλικο Ομπράντοβιτς του έδωσε άδεια να... τρέξει στην αγκαλιά της. Πλέον ο Σάτο την Δευτέρα το βράδυ θα βρίσκεται στο ΟΑΚΑ για την πρώτη προπόνηση εν όψει Άρη. Η ψυχολογία του διαφορετική και... ανεβασμένη. Και αυτό που μένει πλέον είναι ο Σάτο να θυμηθεί αυτά που έκανε πέρσι τέτοια εποχή και να παίξει, όπως δήλωσε και ο ίδιος στο προσωπικό του blog στο www.paobcblog.gr, και για την κόρη του την Τσέλσι. Το μόνο σίγουρο είναι ότι ο Σάτο απολαμβάνει της εμπιστοσύνης όλων στο «τριφύλλι» και άπαντες θεωρούν δεδομένο πως τώρα είναι η ώρα του.


ΗΠΑ: O πύραυλος κρούζ "JASSM-ER" δηλώθηκε επιχειρησιακός με το "F-15E Strike Eagle" - Προέλαση\nΗΠΑ: O πύραυλος κρούζ “JASSM-ER” δηλώθηκε επιχειρησιακός με το “F-15E Strike Eagle”\nΑερας, Αμερικη, Αμυντικά Συστηματα, Κοσμος, Πυραυλοι\nΟ διακλαδικός πύραυλος αέρος-αέρος μακρού πλήγματος (“JASSM”) – Διευρυμένου Βεληνεκούς (“ER”) της “Lockheed Martin” πέτυχε την πλήρη επιχειρησιακή ικανότητα με το “F-15E Strike Eagle”, που πετάει από την Αεροπορία των Ηνωμένων Πολιτείων Αμερικής (ΗΠΑ) και άλλες Αεροπορίες συμμαχικών χωρών.\nΜε την ολοκλήρωση της ενοποίησης και την ανάπτυξη της συλλογής “8” του προγράμματος επιχειρησιακής πτήσης του “JASSM-ER”, το “F-15E Strike Eagle” γίνεται η πρώτη πλατφόρμα που συμμορφώνεται με την Ενιαία Διεπαφή Οπλισμού (“UAI”) για την ανάπτυξη τον “JASSM-ER”. Το συμβατό με την “UAI” αεροσκάφος διαθέτει τυποποιημένες διεπαφές για την υποστήριξη της ενοποίησης μελλοντικών όπλων.\n“Αναπτύσσοντας τον πύραυλο στο “F-15E Strike Eagle” διευρύνεται η ευελιξία αποστολής του “JASSM-ER”, δήλωσε ο Τζεφρεϊ Φόλεϊ, διευθυντής προγράμματος των Συστημάτων Κρούσης Μεγάλου Βεληνεκούς στους Πυραύλους και Έλεγχο Πυρός της “Lockheed Martin”. “Με το βεληνεκές άνω των πεντακοσίων (500) ναυτικών μιλίων και τις προγραμματισμένες αναβαθμίσεις να ειναι αυτή τη στιγμή σε εξέλιξη, ο “JASSM-ER” παρέχει ένα εντυπωσιακό τακτικό πλεονέκτημα στα μαχητικά των ΗΠΑ και των συμμάχων”.\nΟ βασικός “JASSM-ER” ήταν ο πρώτος πύραυλος που ενσωματώθηκε ποτέ σε μια πλατφόρμα “UAI”. Το γραφείο “Seek Eagle” της Αεροπορίας των ΗΠΑ ηγήθηκε της ενοποίησης των “JASSM-ER” και “JASSM” με το “F-15E Strike Eagle”.\nΟπλισμένοι με κεφαλή διάτρησης έκρηξης-θραυσμάτων, οι “JASSM-ER” και “JASSM” μπορούν να χρησιμοποιηθούν σε όλες τις καιρικές συνθήκες. Μοιράζονται τις ίδιες πανίσχυρες δυνατότητες και “αόρατα” χαρακτηριστικά, αν και ο “JASSM-ER” διαθέτει μεγαλύτερη από δυόμιση φορές το βεληνεκές του “JASSM” για επαυξημένη απόσταση προσβολής. Οι εν λόγω εξαιρετικά ακριβείς πύραυλοι κρούζ διαθέτουν επίσης έναν ανιχνευτή υπέρυθρων και “GPS” ενισχυμένης αντίστασης στις παρεμβολές για την κίνηση προς συγκεκριμένα σημεία των στόχων.\nΑποτελεσματικός εναντίον στόχων υψηλής αξίας, καλά οχυρωμένων, σταθερών και κινούμενων στόχων, ο “JASSM-ER” ενσωματώνεται επίσης στο “B1-B” και επί του παρόντος βρίσκεται στη διαδικασία ενσωμάτωσης στο “F-16C/D” και την εσωτερικές αποθήκες και πτέρυγες του “B-52H”. Ο “JASSM” ενοποιείται με τα αεροσκάφη B-1B, B-2, B-52, F-16 και F-15E της Αεροπορίας των ΗΠΑ. Διεθνώς, ο “JASSM” μεταφέρεται στα αεροσκάφη “F/A-18A/B, F-18C/D” και “F-16 Block 52”. Παράγεται στις εγκαταστάσεις παράγωγης της εταιρείας στην Τρόϋ της Αλαμπάμα και έχουν παραδοθεί περισσότεροι από δυο χιλιάδες εκατόν πενήντα (2150) “JASSM”.\nAGM-158 JASSM-ER, AGM-158A JASSM, F-15, F-15E, Αμυντικά νέα, ΗΠΑ-USA\nPrevΠροηγ.Το ΓΕΕΘΑ δημιουργεί βάση δεδομένων ταυτοποίησης DNA Πεσόντων του Ελληνο-Ιταλικού Πολέμου\nΕπομ.Βράβευση προσωπικού του 301 Εργοστασίου Βάσης από τον Αρχηγό ΓΕΣ (φωτ)Next\n7 Φεβρουαρίου 2018 στις 10:27\nΥπάρχουν αρκετές λύσεις εαν απαιτηθεί η ΠΑ να αποκτήσει ένα ακόμη όπλο μακρού βεληνεκούς. Τελικά ίσως το δόγμα του στρατηγικού βάθους της ΤΗΚ ίσως να είναι πιο σαθρό από ότι πιστεύουμε.\n7 Φεβρουαρίου 2018 στις 14:50\nΣίγουρα υπάρχουν εναλλακτικές λύσεις, αλλά αυτές δεν συνεργάζονται με τα αμερικάνικα μαχητικά στην ΠΑ. Ένα όπλο μακρού πλήγματος (στην τέχνη του πολέμου) εξαρτάται όμως απο τον ορισμό, μπορεί να είναι ένας πύραυλος, μπορεί όμως και άλλου είδους.\nΣτην περίπτωση της Τουρκίας, υπάρχουν κατά την γνώμη μου δυο ειδών, ένα είναι τα οπλικά συστήματα όπως οι πύραυλοι, και ένα άλλο η (πολιτική, θρησκευτική και στρατιωτική) παρουσία τους στα γειτονικά μας κράτη όπου φροντίζουν για την ενίσχυση του εχθρικού κλίματος απέναντι στην Ελλάδα(όπως και στην περίπτωση με το προξενείο στην Κομοτηνή, που εμπλέκεται συχνά στη δράση αποσταθεροποίησης περιοχών (εντός της Ελλάδος) με αυξημένο πληθυσμό που ασπάζεται τον ισλαμισμό και πλέον τον νεο-οθωμανισμό(μέχρι και τις ακραίες αντιλήψεις/ερμηνείες του, που συνοδεύονται απο τυφλό μίσος και έντονο φανατισμό απέναντι στους αλλόθρησκους Έλληνες χριστιανούς).\n7 Φεβρουαρίου 2018 στις 19:22\nΑγαπητέ Gunslinger, ομολογώ οτι δεν είχα στο μυαλό μου να ξεκινήσω μια τέτοια κουβέντα όταν σχολίασα για τον Jassm. Στο στρατηγικό βάθος που έγραψα μιλόυσα για την γεωγραφική κατανομή των Τουρκικών βάσεων.\nΜια και το αναφέραμε όμως πρέπει να πω ότι η πραγματικότητα είναι διαφορετική από αυτά που προπαγανδίζει η Τουρκία. Για να επεκταθώ θα σας φέρω το παράδειγμα της Ροδόπης. Στον κόσμο έχουν κάποιοι πει, για τους δικούς τους ο καθένας σκοπούς, οτι υπάρχει θέμα Τουρκικής μειονότητας. Αλλά το θέμα είναι σε πολύ μεγαλύτερο βαθμό διαφορετικό από ότι οι κάτοικοι των μεγαλουπόλεων μακριά από την περιοχή γνωρίζουν. Μιλάμε για εχθρικά κλίματα και δεν έχουμε καταλάβει ότι πέσαμε στην παγίδα της γείτονας. Η Τουρκία θέλει την γκετοτοποίηση, την εχθρότητα και το μίσος. Θέλει την ανάδειξη διαφορών και προβάλλει πάση θυσία ανισότητες. Αυτός είναι ο πόλος έλξης που θέλει. Έχει κάνει τεράστιες οικονομικές προσπάθειες στην Θράκη αλλά και τελευταία αρχίζει και στα Δωδεκάνησα (κύρια στην Ρόδο). Οι Έλληνες μουσουλμάνοι, που σε καμία περίπτωση δεν θα πρέπει να ονομάζονται Τούρκοι, γιατί δεν είναι, δεν ενστερνίζονται την πολιτική της. Το ξαναγράφω, ΔΕΝ ενστερνίζονται την πολιτική της Τουρκίας. Στη Κομοτηνή έχει ανοίξει μια Τουρκική τράπεζα, η διάσημη Ziraat, είναι εν μέρη κρατική και διαφημίζεται με κάθε δύναμη από το προξενείο. Παρόλα αυτά οι μουσουλμάνοι της περιοχής, όσο και να θέλει η Τουρκία, επειδή είχαν δάνεια στην Αγροτική και μετέπειτα στην Πειραιώς, την αγνοούν ! Πλέον πολλοί λίγοι στέλνουν τα παιδιά τους να φοιτήσουν σε Τουρκικά πανεπιστήμια παρά τις τεράστιες διευκολύνσεις της Τουρκίας, γιατί δεν έχουν αντίκρισμα στην Ελληνική επαγγελματική δραστηριότητα (πρέπει να περάσουν ΔΙΚΑΤΣΑ). Οι κάτοικοι δηλαδή δεν φεύγουν από Ελλάδα επαγγελματικά (για την Τουρκία τουλάχιστον). Στο δημοψήφισμα η Ροδόπη ψήφισε όχι στον Ερντογάν , όπως και οι Τουρκοκύπριοι . Πρόσφατα στο κάλεσμα του Προξενείου στην επίσκεψη του Ερντογάν, τα λεωφορεία που πήγαν στα χωριά ήρθαν άδεια. Στην συγκέντρωση έλεγε για 120.000 κόσμο και δεν ήρθαν ούτε 2000. Οι περισσότεροι ήταν μέλη του Προξενείου και κάποιοι ήρθαν από ανατολικό Έβρο ! Στα μουσουλμανικά χωριά της περιοχής υπάρχουν τοπικά πανηγύρια, κάθε χρόνο η Τουρκία στέλνει πολιτιστικούς αντιπροσώπους για να τα «βοηθήσουν» να αναδείξουν την κληρονομία τους . Σε πολλά χωριά οι κάτοικοι λένε ότι είναι «κιτσαριό» και τα καλοκαίρια δεν πάνε καν. Μετά το πραξικόπημα σε κεντρικότατη περιοχή της Αθήνας πέριξ της Τουρκικής πρεσβείας έρχονται νέες οικογένειες μετά παιδιά τους και πηγαίνουν σε Ελληνικά σχολεία . Έχει ακουστεί ότι σε σχολείο της περιοχής, σε κάποιες τάξεις το 20% είναι μαθητές από την Τουρκία . Αυτά τα γράφω για να μην πέφτουμε θύμα των νέο-οθωμανικών προπαγανδιστικών θέσεων της Τουρκίας, αλλά και για να καταλάβουμε ότι στο εσωτερικό της, η ίδια η Τουρκία είναι Τριχοτομημένη . Τα δυτικά παράλια δεν είναι νέο-οθωμανοί , στο κέντρο της Ανατολίας υπάρχουν Αλαουίτες που όλοι τους ξεχνάνε και στα νοτιοανατολικά Κούρδοι . Άμα θέλουν έχουν περισσότερα να κάνουν στην Τουρκία, πάρα να τους κάνει.\n7 Φεβρουαρίου 2018 στις 21:03\nΠρος αποφυγήν παρεξηγήσεων, θέλω να πω ότι δεν είχα πρόθεση να σας παρασύρω σε τέτοια συζήτηση, αλλά να παρατηρήσω ότι υπάρχουν διαφορετικά ειδών όπλα που μπορούν να φέρουν το ίδιο αποτέλεσμα σε έναν (πολιτικό) στόχο.\nΕφόσον μπήκαμε όμως στον χορό(και σεβόμενος τον κόπο σας), θέλω να προσθέσω μερικά στην αναφορά/απάντηση σας.\nΣυμφωνώ γενικά ότι η προπαγάνδα δεν πρέπει να έχει αναγκαστικά σχέση με την πραγματικότητα, για αυτό λέγεται και προπαγάνδα. Όπως είδατε απέφυγα εσκεμμένα την αναφορά (η τον όρο) σε μια «τουρκική μειονότητα» σε οποιαδήποτε περιοχή της Ελλάδος, αυτό δεν ήταν τυχαίο, διαφορετικά θα μπορούσε να σημαίνει ότι αποδέχομαι προσωπικά την προπαγανδιστική δήλωση/στάση των γειτόνων(οι οποίοι συνηθίζουν να ανακατεύονται στα εσωτερικά ξένων χωρών για προκαλέσουν αντιδράσεις).\nΑπο προσωπικές (μακρόχρονες) γνωριμίες, μπορώ να επιβεβαιώσω μερικά απο αυτά που αναφέρετε σχετικά με την μουσουλμανική κοινότητα(η μειονότητα, αναφέρομαι σε πολίτες που δεν ήρθαν ως οικονομικοί μετανάστες οι πρόσφυγες πολέμου) στην Ελλάδα και την αντίληψη που έχουν αρκετοί απο τις τουρκικές προσπάθειες να τους φέρει στα νερά της πολιτικής γραμμής που χαράζει η Άγκυρα. Γνωρίζω και την αντιμετώπιση που έχουν σε αρκετές περιπτώσεις απο τους γείτονες όταν πηγαίνουν στην Τουρκία, που δεν θα μπορούσε να χαρακτηριστεί αναγκαστικά φιλική η πατριωτική(για να το θέσω ευγενικά). Απο προσωπικές (επίσης μακρόχρονες) προσωπικές γνώριμες με Τούρκους (και μη) απο διάφορες περιοχές της Τουρκίας(συμπεριλαμβανομένους και αλεβίτες), γνωρίζω ότι και στην γείτονα χώρα, υπάρχουν αρκετοί που δεν ασπάζονται την γραμμή του Ερντογάν, αλλά και γενικά την εξωτερική πολιτική της Άγκυρας. Αυτό όμως δεν σημαίνει ότι δεν υπάρχουν και αυτοί (αρκετοί) που είναι υπέρ των προσπαθειών της Τουρκίας για γκετοποίηση, για να δημιουργηθούν η να προκληθούν φασαρίες με σκοπό την αποσταθεροποίηση η οποία θα μπορούσε να τους φέρει πιο κοντά σε μια αιτία παρέμβασης(δήθεν για προστασία της πολυπόθητης «εθνικής τους μειονότητας» στο εξωτερικό).\nΌσο και να μην θέλουν όμως οι μουσουλμάνοι στην Ροδόπη να υιοθετήσουν την γραμμή της άγκυρας, παραμένει ένα πρόβλημα εφόσον θα συνεχίσει να προσπαθεί η άγκυρα να πετύχει αυτό που περιγράψατε στο σημείο που αναφέρατε «Η Τουρκία θέλει την γκετοτοποίηση, την εχθρότητα και το μίσος. Θέλει την ανάδειξη διαφορών και προβάλλει πάση θυσία ανισότητες. Αυτός είναι ο πόλος έλξης που θέλει.», αυτό θα πρέπει να το προσέξουμε λαμβάνοντας τα κατάλληλα μέτρα, επειδή δεν ξέρουμε μέχρι που ις μπορούσε να φτάσει για να το πετύχει.\n7 Φεβρουαρίου 2018 στις 21:45\nΜερική από την Τουρκική προπαγάνδα στην Ροδόπη την «βοηθάμε» εμείς πριν από την γείτονα. Τα «βαποράκια» του Εθνικού φρονήματος που λένε διάφοροι. Λες και κάποιοι είναι περισσότερο Έλληνες από άλλους. Όσο για τις προβοκάτσιες των ανατολικών άσπονδων φίλων, μάλλον θα εκπλαγούμε αν τελικά μάθουμε πόσες έχουν αναχαιτιστεί. Εαν έχουμε ένα κράτος δημοκρατίας και ελευθερίας, πρώτοι που θα υπερασπιστούν την οικία τους είναι οι Ελληνες μουσουλμάνοι που είναι ταυτόχρονα και κατοικοι της Ενωμένης Ευρώπης και οχι νεο-οθωμανοί .\nΥΓ) Γνωρίζω τις προθέσεις σας να θίξετε ένα υβριδικό πόλεμο, κατά την γνώμη μου καλά κάνετε και το θέτετε . Οχι μονό δεν σας παρέξηγω, χαίρομαι και την ανταλλαγή απόψεων.


Ο Γιώργος Παρτσαλάκης ήταν καλεσμένος το μεσημέρι της Πέμπτης στην εκπομπή του ΣΚΑΪ «Μεσημέρι με τον Γιώργο Λιάγκα».\nΟ ηθοποιός στη συνέντευξή του μίλησε μεταξύ άλλων για όλες τις οικονομικές δυσκολίες που έχει περάσει, ενώ αποκάλυψε πως μέσα σε ένα βράδυ έχασε ένα εκατομμύριο ευρώ. Ο ίδιος πριν από καιρό είχε δηλώσει πως στο παρελθόν οι χρηματικές του απολαβές ήταν πολύ μεγάλες. Είχε τονίσει, όμως, πως τώρα οι εποχές έχουν αλλάξει, ενώ είχε μιλήσει και για τις συνθήκες που τον οδήγησαν στην πτώχευση.\nΓιώργος Παρτσαλάκης: Ο,τι λεφτά είχα, τα έχασα\nΟ Γιώργος Παρτσαλάκης μιλώντας στον Γιώργο Λιάγκα είπε: «Είχα ένα όνειρο, ένα μεράκι, γιατί η πατρίδα μου είναι κάτι πολύ σημαντικό για μένα, να “φέρω” την Κρήτη στην Αθήνα. Το έκανα αυτό, αλλά για να το κάνεις δεν πρέπει να έχεις μόνο το μεράκι, αλλά πρέπει να είσαι και επιχειρηματίας. Και το επιχειρείν είναι επικίνδυνο. Ότι λεφτά είχα, τα έχασα. Χάθηκαν πολλά.\nΤο ότι έκλεισε το μαγαζί τότε χάθηκε μέσα σε μια νύχτα ένα\nεκατομμύριο ευρώ. Χάθηκαν όλα, καταστράφηκα οικονομικά. Έκανα ένα τεράστιο μαγαζί, 180 καθίσματα, το οποίο το “έντυσα” με ότι μπορείς να φανταστείς, με πανάκριβα υλικά κλπ Ήθελα να κάνω όχι μια ταβέρνα κρητική, ένα εστιατόριο γιατί η Κρήτη έχει ένα σπουδαίο φαγητό και που μπορείς σε ένα πολιτισμένο χώρο να φας ένα σπουδαίο φαγητό. Αυτό ήθελα να κάνω. Χάθηκαν τα λεφτά και βρέθηκα στο μηδέν».\nΔείτε το σχετικό απόσπασμα από τη συνέντευξη του Γιώργου Παρτσαλάκη\nΟ γνωστός ηθοποιός μίλησε για τις οικονομικές δυσκολίες που αντιμετωπίζει από τότε που έκλεισε το μαγαζί του και έχασε όσα χρήματα είχε.


Καραμανλής: Τον Τσίπρα τον πάω! - Τελευταία νέα - Το Βήμα της Κω\nΚαραμανλής: Τον Τσίπρα τον πάω!\n7/9/2012 10:18:38 PM\nΕπισημαίνοντας πως ο μεγαλύτερος αντίπαλος της κυβέρνησης είναι ο χρόνος, ο Κώστας Καραμανλής θεωρεί ιδιαίτερα κρίσιμο το διάστημα έως τον Σεπτέμβριο.\nΜετά την προεκλογική παρέμβασή του, που είχε στόχο την ενίσχυση της Νέας Δημοκρατίας από τους ψηφοφόρους των μικρότερων κομμάτων της Κεντροδεξιάς, ο Κώστας Καραμανλής επιλέγει να «αποσυρθεί» και πάλι και να επιστρέψει στη σιωπή.\n«Τι άλλο να πω; Ό,τι είχα να πω το είπα προεκλογικά. Τώρα γυρίζω στη… σπηλιά μου», φέρεται να έχει αναφέρει με χιούμορ σε ερωτήσεις που του κάνουν να θα συνεχίσει και μετεκλογικά τις παρεμβάσεις του.\nΕμφανίζεται στους συνομιλητές του ιδιαίτερα ανήσυχος αλλά και αισιόδοξος για το μέλλον της χώρας, εκτιμώντας πως η χώρα θα έβγαινε αυτομάτως από το ευρώ αν στις 17 Ιουνίου εκλεγόταν πρώτο κόμμα ο ΣΥΡΙΖΑ.\nΕκτιμά πως ο Αλέξης Τσίπρας δεν ήθελε να αναλάβει κυβερνητικά καθήκοντα και για αυτόν το λόγο είπε προεκλογικά την φράση «το ευρώ δεν είναι φετίχ», σημειώνοντας ωστόσο πως «τον πάει».\n«Εγώ τον Τσίπρα τον πάω. Έχει κάτι το φρέσκο. Πέτυχε να είναι αξιωματική αντιπολίτευση με πολύ υψηλό ποσοστό. Αν όμως κέρδιζε, θα ήμασταν σήμερα εκτός Ευρώπης», συνηθίζει να αναφέρει σύμφωνα με δημοσίευμα της Real News της Κυριακής.\nΗ κυβέρνηση συνεργασίας του Αντώνη Σαμαρά θα πρέπει κατά τον Κώστα Καραμανλή να κάνει 4-5 πολύ σημαντικές ιδιωτικοποιήσεις, ώστε να στείλει μήνυμα στο εξωτερικό ότι είναι αποφασισμένη και ότι αλλάζει το κλίμα.\n«Και όλα αυτά μέχρι τη ΔΕΘ. Και ίσως πολύ λέω», συμπληρώνει, ενώ φέρεται να προτείνει στους συνομιλητές του να μπει άμεσα λουκέτο στον ΟΣΕ, με εξαίρεση τη γραμμή Αθήνα-Θεσσαλονίκη.\nΕκτιμά μάλιστα ότι θα πρέπει να απολυθούν οι εργαζόμενοι του ΟΣΕ, καθώς θεωρεί ότι η αποζημίωσή τους θα κοστίσει στο δημόσιο λιγότερο από ό,τι η παραμονή τους σε αυτό.\nΣε διαφορετική περίπτωση, ο πρώην πρωθυπουργός δείχνει σίγουρος ότι οι εταίροι δεν θα θέσουν τη χώρα εκτός Ευρωζώνης, αλλά θα κόψουν τις δόσεις, πράγμα που θα μας οδηγήσει σ διπλό νόμισμα με τραγικές συνέπειες.\n«Η Ελλάδα πρέπει πάση θυσία να μείνει γαντζωμένη στη βάρκα», τονίζει, «ώσπου να βρεθεί ευρωπαϊκή λύση, διαφορετικά οι εξελίξεις θα είναι τραγικές».\nΔεν με βοήθησε ο Γιώργος\nΣτον Γιώργο Παπανδρέου -και στους ανθρώπους του- ο Κώστας Καραμανλής αποδίδει ευθύνες που δεν συνέβαλε να βρεθούν λύσεις όπως π.χ. στην αλλαγή του Συντάγματος με την κατάργηση της μονιμότητας στο δημόσιο.\nΜάλιστα αναφέρει ένα περιστατικό από τις συναντήσεις τους, όπου του είπε: «Αρχηγός μεγάλου κόμματος είσαι, στην καρέκλα που κάθομαι θα καθίσεις με τη σειρά σου»….\nΠιστεύετε ότι η συμφωνία για το Μεταναστευτικό θα είναι προς όφελος της Ελλάδας:\nΝαι. Γιατί θα φύγουν περισσότεροι πρόσφυγες, από αυτούς που θα έρθουν\nΌχι. Η χώρα έχει ήδη αρκετούς πρόσφυγες, για να δεχθεί και επαναπροωθήσεις\nΜΕ ΤΟ ΦΑΚΟ ΤΟΥ PAPARAZZI (14/7/18)\nΤΡΙΤΗ 10/7: (7.30) Διαδραστική βιβλιοπαρουσίαση για παιδιά με τον Π. Δημητρόπουλο, «Το χρυσαφένιο κουκούτσι», στην Πλ. Κονίτσης\nΤΕΤΑΡΤΗ 11/7: (19:30) Διαδραστική βιβλιοπαρουσίαση για παιδιά με τον Π. Δημητρόπουλο «Το χρυσαφένιο κουκούτσι», στο Θεατράκι Καρδάμαινας\nΠΕΜΠΤΗ 12 - ΠΑΡΑΣΚΕΥΗ 13/7: (18:30- 20:30) Εκπαιδευτικό Πρόγραμμα Δημιουργικών Δραστηριοτήτων E. Γ. E, στο Χάνι\nΣΑΒΒΑΤΟ 14/7: (20:00) Η Κέφαλος όπως παλιά, Μουσικοχορευτική εκδήλωση του Π. Σ. Κεφάλου, στο Θεατράκι(Τσιγγούρα) - Κέφαλος\nΚΥΡΙΑΚΗ 15/7: ( 20:00) Μουσικοχορευτική εκδήλωση με χορούς από την Πελοπόννησο, από το Λύκειο Ελληνίδων Κω, στον Θερινό Ορφέα\nΤΡΙΤΗ 3/7: (|19:00) 2ο Παιδικό Εικαστικό Εργαστήρι, Εργαστήρι για παιδιά, με την επιμέλεια της Μαρίας Βαμβακούση, στην Πλ. Κονίτσης\nΤΡΙΤΗ 3/7: (|19:00) (21.30) Θεατρική παράσταση με την Αλεξάνδρα Παλαιολόγου «Επάγγελμα Πόρνη», της Λιλής Ζωγράφου, στο Χάνι\nΤΕΤΑΡΤΗ 4/7: (19:00) Παράσταση κλασικού μπαλέτου και μοντέρνου χορού της Σχολής Χορού Αγγελική, «Η Χιονάτη και οι Επτά Νάνοι», στον Χειμερινό Ορφέας\nΠΕΜΠΤΗ 5/7: (19:30) Μουσικές, θεατρικές και εικαστικές δραστηριότητες για παιδιά με την Κ. Σιαντίκου «Προσεγγίζοντας την παραδοσιακή μουσική μέσα από μορφές τέχνης», στο Χάνι\nΣΑΒΒΑΤΟ 7/7: (20:00) Γιορτή Βοσκού από τον Σύλλογο «Πρόοδο», στο Παραδοσιακό Σπίτι Αντιμάχειας\nΣΑΒΒΑΤΟ 7/7: (21.00) Θεατρική παράσταση του Β. Μαυρογεωργίου «Κατσαρίδα», στο Ωδείο\nΚΥΡΙΑΚΗ 8/7: (20:30) Θεατρική παράσταση για παιδιά από το Hippo Theatre Group « Ο Χορός των Μεταμφιεσμένων», από τη Λέσχη Lions Κω¨, στο Θεατράκι Ζηπαρίου\nZητείται υπάλληλος για κομμωτήριο\nΑΠΟ ΤΑ ΜΙΚΕL ΣΤΗΝ ΚΩ ΖΗΤΕΙΤΑΙ ΠΡΟΣΩΠΙΚΟ


Γενέθλια στο νοσοκομείο για τη Ζα Ζα Γκαμπόρ | Star.gr\nΓενέθλια στο νοσοκομείο για τη Ζα Ζα Γκαμπόρ\nΠου νοσηλεύεται σε κλινική του Λος Άντζελες\nΤα 94α γενέθλια της γιόρτασε την Κυριακή, στο νοσοκομείο η Ζα Ζα Γκαμπόρ. Η διάσημη ηθοποιός του Χόλλυγουντ, νοσηλεύεται σε κλινική του Λος Άντζελες και αναμένεται να πάρει εξιτήριο αυτή την εβδομάδα, όπως ανακοίνωσε ο συζυγός της.\nΑυτή την επέτειο είχε δίπλα της, τους γιατρούς και τις νοσοκόμες του Ιατρικού Κέντρου Ρόναλντ Ρέηγκαν, όπως είπε ο πρίγκιπας Φρέντερικ φον Άνχωλτ, σύζυγος της διάσημης ηθοποιού. Αποκάλυψε πάντως ότι, την Τετάρτη που αναμένεται να επιστρέψει στο σπίτι της η Γκαμπόρ, θα συνεχιστεί η γιορτή, για την επέτειο των 94ων γενεθλίων της.\nΗ ηθοποιός είχε εισαχθεί εξαιτίας πνευμονικής λοίμωξης την περασμένη εβδομάδα. Τον Ιανουάριο η Ζα Ζα Γκαμπόρ, είχε υποβληθεί σε επέμβαση ακρωτηριασμού της δεξιάς της κνήμης, εξαιτίας σηψαιμικής πληγής στο δεξί κάτω άκρο. Η υγεία της πρωταγωνίστριας της μεγάλης κινηματογραφικής επιτυχίας του 1950 « Μουλέν Ρουζ», κλονίσθηκε από την περασμένη χρονιά, όταν υπέστη κάταγμα στον γοφό, μετά από πτώση.


Σε υψηλό 2,5 ετών το ευρώ έναντι του δολαρίου μετά τις δηλώσεις Ντράγκι | Διεθνής Οικονομία | Η ΚΑΘΗΜΕΡΙΝΗ\nΗ ανησυχία Ντράγκι για την άνοδο του ευρώ δεν στάθηκε ικανή να ανακόψει την ενίσχυση του κοινού νομίσματος, που την Παρασκευή το πρωί είχε φτάσει στο 1,2092 έναντι του δολαρίου, υψηλότερο επίπεδο από τον Ιανουάριο του 2015, έχοντας ενισχυθεί κατά περίπου 1,5% από την Τετάρτη. Παράλληλα, η εντύπωση που κυριαρχεί στις αγορές πως η ΕΚΤ οδεύει ολοταχώς προς σταδιακή ολοκλήρωση του QE προκάλεσε άνοδο της απόδοσης των κρατικών ομολόγων της Ευρωζώνης και ιδιαίτερα των κρατών-μελών της περιφέρειας.\nΗ δημοσίευση αποκλειστικού ρεπορτάζ του Reuters, το πρωί της Παρασκευής, σύμφωνα με το οποίο οι κεντρικοί τραπεζίτες της Ευρωζώνης εξέτασαν σενάρια για το μέλλον του προγράμματος αγοράς ομολόγων (QE) προκάλεσε νέα άνοδο του ευρώ στο 1,2069. Νωρίς το βράδυ της Παρασκευής η ισοτιμία είχε υποχωρήσει στο 1,2032. Οι κεντρικοί τραπεζίτες της Ευρωζώνης εξέφρασαν, την Πέμπτη, την ανησυχία τους για την απότομη άνοδο του ευρώ τους τελευταίους μήνες, γεγονός αρκετά ασυνήθιστο, ενώ και ο κ. Ντράγκι παραδέχτηκε στη συνέντευξη Τύπου πως η «μεταβλητότητα» του ευρώ είναι προβληματική. Ωστόσο, σύμφωνα με αρκετούς οικονομικούς αναλυτές, ο κ. Ντράγκι δεν έδειξε ιδιαίτερα ανήσυχος από την άνοδο του ευρώ, ενδεχομένως διότι η ΕΚΤ θεωρεί εν μέρει δικαιολογημένη αυτή την άνοδο εξαιτίας της ενίσχυσης της ανάπτυξης στην Ευρωζώνη. «Στο τρέχον επίπεδο το ευρώ δεν απειλεί την Ευρωζώνη. Αν όμως συνεχίσει να ανεβαίνει γρήγορα, τότε ενδέχεται η ΕΚΤ να αλλάξει πορεία και να αναβάλει την απόφαση για σταδιακή μείωση της αγοράς ομολόγων», λέει στο Bloomberg ο Φίλιπ Ιθουρμπαϊντ, επικεφαλής αναλυτής της Amundi Asset Management. «Ο Ντράγκι θα μπορούσε να είχε εκφραστεί πολύ πιο έντονα σχετικά με το ευρώ», είπε στο Bloomberg ο Μάρκο Βάλι, αναλυτής της UniCredit στο Μιλάνο.\nΤο διαφαινόμενο τέλος της ποσοτικής χαλάρωσης οδήγησε και σε ενίσχυση των αποδόσεων στα ομόλογα της Ευρωζώνης, με την απόδοση του γερμανικού δεκαετούς να αυξάνεται κατά δύο μονάδες βάσης στο 0,32%. Αντίστοιχα κινήθηκαν και οι αποδόσεις των ομολόγων των χωρών της ευρωπαϊκής περιφέρειας. Συγκεκριμένα, η απόδοση του δεκαετούς ομολόγου της Πορτογαλίας αυξήθηκε κατά 6 μονάδες βάσης στο 2,80% ενώ η απόδοση του αντίστοιχου ιταλικού και ισπανικού ομολόγου ενισχύθηκε κατά 5 μονάδες βάσης. Στον αντίποδα, υποχώρησε την Παρασκευή η απόδοση του ελληνικού δεκαετούς ομολόγου, τάση που παρατηρείται από τις αρχές της εβδομάδας. Την Δευτέρα η απόδοση του 10ετούς ομολόγου είχε διαμορφωθεί στο 5,541% ενώ την Παρασκευή είχε υποχωρήσει στο 5,46%.


Γιουρόπα Λιγκ και Κύπελλο Ελλάδας με 0% γκανιότα, 24Sports & News\n18 ΦΕΒΡΟΥΑΡΙΟΥ 2021 - 13:13\nΣπουδαίες αναμετρήσεις στη φάση των «32» του Γιουρόπα Λιγκ και η Stoiximan σας προσφέρει τις σημαντικότερες με μηδενική γκανιότα! Ποντάρετε και στο Κύπελλο Ελλάδας με μηδενική γκανιότα! Η Stoiximan, η κορυφαία εταιρεία στοιχηματισμού στην Κύπρο, προσφέρει όλα τα μεγάλα ματς στα κορυφαία ευρωπαϊκά πρωταθλήματα με 0% γκανιότα*, αμέτρητες στοιχηματικές επιλογές και Cash Out!\nΓια το Γιουρόπα Λιγκ, ο Ολυμπιακός φιλοξενεί την Αϊντχόφεν (19:55). Στο 2.31 ο «άσος», στο 3.69 η ισοπαλία, στο 3.36 το «διπλό». Το over 2.5 γκολ έχει απόδοση 1.85, το over 3.5 γκολ είναι στο 3.10 και το under 2.5 γκολ δίνει 1.93. GG με απόδοση 1.67, NG με απόδοση 2.12. Αν βλέπετε 1/1 στο Η/Τ και over 2.5 γκολ, ποντάρετε στο 5.25, ενώ αν βλέπετε 2/2 στο Η/Τ και over 2.5 γκολ, η απόδοση είναι 9.25. Νίκη του Ολυμπιακού σε οποιοδήποτε ημίχρονο δίνει 1.62, ενώ της Αϊντχόφεν δίνει 2.10. Σε ποιο ημίχρονο μπαίνουν περισσότερα γκολ; Στο πρώτο ημίχρονο με απόδοση 3.00, στο δεύτερο με απόδοση 1.97 ή ίδιος αριθμός γκολ και στα δύο με απόδοση 3.45; Ποιος θα είναι ο πρώτος σκόρερ του αγώνα; Στο 4.25 η απόδοση για Ελ Αραμπί και Χασάν. Στο 6.50 για τον Μάλεν, στο 7.00 για Ζάχαβι και Μασούρα. Πρώτο γκολ ο Βαλμπουενά και νίκη ο Ολυμπιακός με απόδοση 12.00. Πρώτο γκολ ο Γκέτσε και νίκη η Αϊντχόφεν με απόδοση 17.00. Νίκη του Ολυμπιακού με μηδέν παθητικό δίνει 3.90, ενώ της Αϊντχόφεν δίνει 5.75.\nΌλες οι αγορές για το Ολυμπιακός-Αϊντχόφεν εδώ.\nΗ Σοσιεδάδ αντιμετωπίζει τη Μάντσεστερ Γιουνάιτεντ σε ουδέτερη έδρα στο Τορίνο (19:55). Στο 3.26 ο «άσος», στο 3.66 η ισοπαλία, στο 2.37 το «διπλό». Το over 2.5 γκολ έχει απόδοση 1.87, το over 3.5 γκολ είναι στο 3.15 και το over 4.5 γκολ στο 6.00, ενώ το under 2.5 γκολ δίνει 1.90. Στο 1.67 το GG, στο 2.10 το NG. Το GG στο πρώτο ημίχρονο δίνει 4.25 και στο δεύτερο 3.00. Βλέπετε γκολ και στα δύο ημίχρονα; Ποντάρετε στο 1.70. Νίκη της Σοσιεδάδ με ένα γκολ διαφορά δίνει 4.75 και με δύο γκολ διαφορά 9.00. Οι αντίστοιχες αποδόσεις για τη Μάντσεστερ Γιουνάιτεντ είναι 4.00 και 6.75. Βλέπετε νίκη με ανατροπή στο σκορ; Στο 10.00 η απόδοση για τους Ισπανούς, στο 8.50 για τους Άγγλους. Πιστεύετε ότι το πρώτο γκολ του αγώνα θα μπει μετά το 28’; Ποντάρετε στο 2.15. Θα έχει αυτογκόλ το ματς; Απόδοση 12.00!\nΌλες οι αγορές για το Σοσιεδάδ-Μάντσεστερ Γιουνάιτεντ εδώ.\nΗ Μπράγκα υποδέχεται τη Ρόμα (19:55). Στο 3.70 ο «άσος», στο 3.94 η ισοπαλία, στο 2.09 το «διπλό». Το over 2.5 γκολ έχει απόδοση 1.72, το over 3.5 γκολ είναι στο 2.80 και το over 4.5 γκολ στο 5.25, ενώ το under 2.5 γκολ δίνει 2.10. GG με απόδοση 1.62, NG με απόδοση 2.22. Πόσα γκολ θα μπουν συνολικά στο παιχνίδι; 0-1 γκολ με απόδοση 4.00, 2-3 γκολ με απόδοση 2.02, 4-6 γκολ με απόδοση 2.95 ή 7+ γκολ με απόδοση 13.50; Γκολ της Μπράγκα και στα δύο ημίχρονα δίνει 3.90, ενώ της Ρόμα 2.80. Το ενδεχόμενο να πετύχει η Μπράγκα το πρώτο γκολ του αγώνα και το ματς να λήξει ισόπαλο δίνει 8.25. Το ενδεχόμενο να σκοράρει πρώτη η Ρόμα και να κερδίσει δίνει 2.37. Βλέπετε πέναλτι στο παιχνίδι; Ποντάρετε στο 2.75. Πέναλτι στο πρώτο ημίχρονο δίνει 5.25. Γκολ της Μπράγκα με πέναλτι δίνει 6.50, ενώ της Ρόμα 5.25.\nΌλες οι αγορές για το Μπράγκα-Ρόμα εδώ.\nΗ Μπενφίκα αντιμετωπίζει την Άρσεναλ σε ουδέτερη έδρα στη Ρώμη (22:00). Στο 3.24 ο «άσος», στο 3.75 η ισοπαλία, στο 2.35 το «διπλό». Το over 2.5 γκολ έχει απόδοση 1.85, το over 3.5 γκολ είναι στο 2.90 και το over 4.5 γκολ στο 5.25, ενώ το under 2.5 γκολ δίνει 1.93. Στο 1.67 το GG, στο 2.12 το NG. Πόσα γκολ θα πετύχει η Μπενφίκα στο δεύτερο ημίχρονο; Κανένα γκολ με απόδοση 2.00, 1 γκολ με απόδοση 2.50 ή 2+ γκολ με απόδοση 4.75; Οι αντίστοιχες αποδόσεις για την Άρσεναλ είναι 2.25, 2.45 και 3.90. Βλέπετε GG και στα δύο ημίχρονα; Ποντάρετε στο 10.00! Ποιος θα πετύχει το πρώτο γκολ του αγώνα; Στο 4.25 η απόδοση για Λακαζέτ και Ομπαμεγιάνγκ, στο 5.50 για Σεφέροβιτς και Νούνιες, στο 5.75 για Πεπέ και Ενκέτια. Πρώτο γκολ ο Πεπέ και νίκη η Άρσεναλ με απόδοση 8.00, πρώτο γκολ ο Πίζι και νίκη η Μπενφίκα με απόδοση 12.00. Θα έχει αποβολή το παιχνίδι; Over 0.5 κόκκινη κάρτα με απόδοση 5.25, over 1.5 κόκκινη με απόδοση 25.00!\nΌλες οι αγορές για το Μπενφίκα-Άρσεναλ εδώ.\nΓια το Κύπελλο Ελλάδας, ο ΠΑΣ Γιάννινα αντιμετωπίζει τον Παναθηναϊκό σε ουδέτερη έδρα στο Αγρίνιο (15:00). Στο 3.65 ο «άσος», στο 3.32 η ισοπαλία, στο 2.35 το «διπλό». Το over 2.5 γκολ έχει απόδοση 2.70, το over 3.5 γκολ είναι στο 5.25 και το under 2.5 γκολ δίνει 1.45. GG με απόδοση 2.20, NG με απόδοση 1.62. Νίκη του ΠΑΣ και στα δύο ημίχρονα δίνει 13.50, ενώ του Παναθηναϊκού 5.75. Το ενδεχόμενο να αποσπάσει ισοπαλία ο ΠΑΣ Γιάννινα ή ο Παναθηναϊκός, ενώ έχανε δίνει 7.25! Θα έχει αυτογκόλ το ματς; Απόδοση 12.00! Γκολ του ΠΑΣ με πέναλτι δίνει 7.50, ενώ του Παναθηναϊκού 4.75. Άστοχο πέναλτι του ΠΑΣ με απόδοση 18.50 και του Παναθηναϊκού με απόδοση 12.25. Το over 8.5 κόρνερ δίνει 1.97, το over 10.5 κόρνερ είναι στο 3.45 και το under 7.5 κόρνερ δίνει 2.30.\nΌλες οι αγορές για το ΠΑΣ Γιάννινα-Παναθηναϊκός εδώ.\nΑνόρθωση: Διλήμματα... άξονα | 08:54\nΚύπελλο: Για μια θέση στον τελικό | 08:51\nΑπέδρασε με το διπλό η Λαμία και βλέπει σωτηρία!\nΟ Παναθηναϊκός άφησε 10 τις αήττητες ομάδες στην Ευρώπη


Μεγάλα καράβια, μεγάλες φουρτούνες. Γεμάτα και πλούσια ρόστερ που απαιτούν μάστερ στη διαχείριση. Όπως αναφέρει το SDNA, ένα τέτοιο καλείται να διαχειριστεί ο Άκης Μάντζιος στον φετινό Άρη και μέχρι σήμερα τα έχει πάει αρκετά καλά ακολουθώντας μια συγκεκριμένη τακτική από την πρώτη μέρα που ανέλαβε την ομάδα. Αξιολόγηση όλου του ανθρώπινου δυναμικού και όσο το δυνατόν πιο δίκαιη κατανομή ρόλου και ευκαιριών. Μέσα από αυτή τη διαδικασία επανενεργοποίησε τον Ντάνιελ Σούντγκρεν και πλέον παίρνει πράγματα από ένα μέχρι πρότινος ξεγραμμένο παίκτη, επανέφερε στο ποδοσφαιρικό προσκήνιο τον Μάριο Σιαμπάνη, έδωσε φανέλα βασικού στον θεωρητικά δεύτερο φορ της ομάδας, Δημήτρη Μάνο.\nΔεν έχεις κάποιον να παίξεις Jenga; Πάρε έναν γερμανικό ποιμενικό (vid)


Οικονομία24: MarketWatch: "Μετά την Ελλάδα, όλοι θέλουν ένα Plan B για να βγουν από το ευρώ"\nσημαντική, καθώς θα διαμορφώσει την πορεία της οικονομίας της Ευρωζώνης για τουλάχιστον μία δεκαετία.\nΟ αρθρογράφος του κειμένου, αναφέρεται στο Plan B του Γιάνη Βαρουφάκη για παράλληλο νόμισμα υποστηρίζοντας πως κάθε χώρα θα πρέπει να έχει σχέδιο έκτακτης ανάγκης για ένα εναλλακτικό νομισματικό σύστημα. Κάτι που σημαίνει ότι το ευρώ δεν είναι πλέον ένα ενιαίο νόμισμα, αλλά αντ 'αυτού ένα καθεστώς σταθερών συναλλαγματικών ισοτιμιών, που πρόκειται να γίνει λιγότερο σταθερό.\nΠαράλληλα, επισημαίνει ότι η Ελλάδα αναγκάστηκε τελικά να ενδώσει και να αποδεχθεί τους τιμωρητικούς όρους από τα υπόλοιπα μέλη της Ε.Ε., που θα ωθήσουν την οικονομία της χώρας ακόμη πιο βαθιά στην ύφεση.\nΤώρα, αποδεικνύεται ότι η Ελλάδα είχε ένα Plan B.\nΟι λεπτομέρειες του σχεδίου είναι δικαιολογημένα ατελής, όμως περιλάμβανε τη δημιουργία IOUs, κάτι που στην πραγματικότητα θα αποτελούσε ένα οιονεί νόμισμα και, παραδόξως, προέβλεπε το χακάρισμα του ελληνικού φορολογικού συστήματος προκειμένου να δημιουργηθούν αποθεματικοί λογαριασμοί για κάθε φορολογούμενο.\nΣε περίπτωση που το σχέδιο επρόκειτο να τεθεί σε εφαρμογή, θα έπρεπε να γίνει αιφνιδιαστικά και ίσως από τη μια μέρα στην άλλη. Δεν ήταν ποτέ πιθανό να γίνει έξι μήνες νωρίτερα, με πολλή προετοιμασία για τη μετάβαση. Το σημαντικό σημείο ήταν ότι το σχέδιο υπήρχε.\nΟ Matthew Lynn υποστηρίζει ότι οι Γερμανοί εργάζονταν για κάτι παρόμοιο, όπως έγινε με το σχέδιο του Βόλφγκανγκ Σόιμπλε για προσωρινό Grexit.\nΚαι τα δύο σχέδια όμως ήταν απολύτως λογικά. Η μόνη πραγματική διαφορά ήταν ότι το ένα αφορούσε το σπάσιμο των δεσμών από την ίδια την Ελλάδα και το άλλο να αφήσουν την Ελλάδα να βγει από το ευρώ. Και τα δύο σχέδια καταλήγουν στο ίδιο αποτέλεσμα: ο... φυλακισμένος να απελευθερώνεται, ακολουθώντας όμως διαφορετική διαδικασία.\nΣίγουρα τώρα κάθε υπουργός Οικονομικών στην Ευρώπη θα ερωτάται τώρα συνεχώς αν και η χώρα του, όπως και η Ελλάδα, έχει ένα σχέδιο έκτακτης ανάγκης για ένα εναλλακτικό νόμισμα.\nΘα είναι μια πολύ δύσκολη ερώτηση για να απαντήσει.\nΕάν πει όχι, τότε θα φανεί ανεύθυνος –ούτως ή άλλως, ένα από τα βασικά καθήκοντα κάθε κυβέρνησης είναι να προετοιμάζεται για κάθε είδους τρομερό πράγμα που θα μπορούσε να συμβεί. Εάν όμως πει ναι, τότε υποτιμά την ιδιότητα της χώρας του ως μέλους στο ενιαίο νόμισμα.\nΤο πρόβλημα τώρα είναι πώς ένα νόμισμα μπορεί να λειτουργήσει υποστηρίζει ο αρθρογράφος.\nΗ κληρονομιά Βαρουφάκη είναι, στην πραγματικότητα, ένα αναστρέψιμο ευρώ.\nΜια χώρα μπορεί να είναι μέλος, αλλά μόνο για όσο και εφόσον αυτό λειτουργεί. Θα υπάρχει πάντα ένα Plan Β αποθηκευμένο κάπου μακριά, για κάθε ενδεχόμενο.\nΚαι όμως, αυτό δεν είναι νόμισμα, είναι ένα σύστημα σταθερής συναλλαγματικής ισοτιμίας.\nΤο πρόβλημα είναι ότι τα συστήματα αυτά, συχνά δεν επιβιώνουν από ένα οικονομικό σοκ.\nΤο ευρώ είναι κλονισμένο τώρα, όμως οι πιθανότητες να επιβιώσει στο επόμενο μεγάλο κύμα ή αναταραχή στις αγορές, έχουν περιοριστεί δραματικά.


Bookstars :: Η μόνη επανάσταση - Krishnamurti Jiddu 1895-1986\nΣυγγραφέας : Krishnamurti Jiddu 1895-1986\nΗ πειθαρχία, όπως την εννοούμε γενικά, είναι προσαρμογή σε εγκεκριμένα πολιτικά, κοινωνικά ή θρησκευτικά ανόητα υποδείγματα. Αυτή η προσαρμογή συνεπάγεται μίμηση, καταπίεση ή μια μορφή υπέρβασης της πραγματικής κατάστασης, έτσι δεν είναι; Σ’ αυτή την πειθαρχία είναι φανερό ότι υπάρχει μια αδιάκοπη πάλη, μια σύγκρουση που διαστρεβλώνει την ποιότητα του νου. Συμμορφώνεται κανείς επειδή του υπόσχονται -ή ελπίζει- μια ανταμοιβή. Πειθαρχεί κανείς τον εαυτό του με σκοπό να κερδίσει κάτι. Για να μπορέσει να πετύχει κανείς κάτι υπακούει και υποτάσσεται και το καθοδηγητικό πρότυπο -είτε αυτό είναι το κομμουνιστικό πρότυπο, το θρησκευτικό πρότυπο ή κάποιο δικό του- γίνεται η αυθεντία. Σε όλο αυτό δεν υπάρχει καθόλου ελευθερία. Πειθαρχία, όμως, σημαίνει να μαθαίνεις· και το να μαθαίνεις είναι άρνηση κάθε αυθεντίας και υπακοής. Τώρα, το να το δεις όλο αυτό δεν είναι αποτέλεσμα μιας αναλυτικής διαδικασίας.


Επερχόμενα Γεγονότα Archives - Page 7 of 13 - N.O.B. - Ναυτικός Όμιλος Βουλιαγμένης\nΤην δεύτερη θέση στο combo και το Αργυρό μετάλλιο κατέκτησαν οι αθλήτριες της Συλβιας Σαβράμη στο Πανελλήνιο Πρωτάθλημα συγχρονισμένης κολύμβησης στο Χαιδάρι 30/6-2/8/2017.\nΠαγκόσμιοι πρωταθλητές Ζερδεβάς-Δελαγραμμάτικας\nΤην κορυφή του κόσμου κατέκτησε η εθνική ομάδα υδατοσφαίρισης των Νέων ανδρών στο Παγκόσμιο Πρωτάθλημα που διεξήχθη στην πόλη του Βελιγραδίου.\nΣε ένα συγκλονιστικό τελικό που κρίθηκε στην διαδικασία των πέναλτι, η Εθνική μας ομάδα νίκησε την Κροατία με τελικό σκορ 12-10.\nΟι αθλητές τους ομίλου μας Δελαγραμμάτικας Νίκολαος και Ζερδεβάς Εμμανουήλ ηταν από του μεγάλους πρωταγωνιστες του Ελληνικού θριάμβου συμβάλλοντας τα μέγιστα για την κατάκτηση της κορυφής του Κόσμου.\nΟ Ναυτικός Όμιλος Βουλιαγμένης συγχαίρει όλους όσους συνέβαλαν για αυτή την τεράστια επιτυχία για τον Ελληνικό αθλητισμό.\nΠροπονητής mini παίδων ο Κοκκινάκης\nΟ Ναυτικός Όμιλος Βουλιαγμένης ανακοινώνει την έναρξη της συνεργασίας του με τον προπονητή υδατοσφαίρισης Κώστα Κοκκινάκη.\nΜετά την περσινή πετυχημένη συνεργασία που είχε ως βοηθός με την ομάδα παίδων του ΝΟΒ, αναλαμβάνει χρέη προπονητή στην ομάδα μίνι παίδων.\nΟ κ. Κοκκινάκης πέρα από μια γεμάτη αθλητική καριέρα με κατακτήσεις πολλών τίτλων, συμμετοχές σε Ολυμπιακούς αγώνες και παγκόσμια πρωταθλήματα, ξεχώρισε για το ήθος του αλλά και την εργατικότητα του.\nΤου ευχόμαστε ολόψυχα καλή επιτυχία στο νέο του αυτό ξεκίνημα.\n9ο ΝΟΑ Regatta – 1η η Φακίδη\nΠολύ καλή εμφάνιση για την αθλήτρια της ομάδας Laser του ΝΟΒ Νάνσυ Φακίδη στο 9ο ΝΟΑ Regatta που διοργάνωσε ο Ναυτικός Όμιλος Αλεξανδρούπολης 24-28 Ιουλίου.\nΜετά από εκπληκτική τελευταία μέρα αφού κέρδισε και τις 3 κούρσες που έγιναν η αθλήτρια μας κατέκτησε την πρώτη θέση της γενικής κατάταξης μεταξύ των Αντρών αλλά και των Γυναικών που αγωνίστηκαν στην κατηγορία Laser Radial.\nΣυγχαρητήρια στη Νάνσυ!\nΛύση συνεργασίας με Πρίμπα\nΟ Ναυτικός Όμιλος Βουλιαγμένης ανακοινώνει την λύση της συνεργασίας του με τον προπονητή υδατοσφαίρισης Παναγιώτη Πρίμπα.\nΜετά από μια μακρόχρονη και γεμάτη επιτυχίες συνεργασία τον ευχαριστούμε και του ευχόμαστε καλή επιτυχία στην επαγγελματική του καριέρα.


“Ακόμη και η αδύναμη οικονομικά Βουλγαρία τολμά να θέτει βέτο στην ΕΕ! Εμείς;” - faros-24.gr\nΑρχική ΑΠΟΨΕΙΣ “Ακόμη και η αδύναμη οικονομικά Βουλγαρία τολμά να θέτει βέτο στην ΕΕ!...\n“Ακόμη και η αδύναμη οικονομικά Βουλγαρία τολμά να θέτει βέτο στην ΕΕ! Εμείς;”\n“Πρώτη φορά στην ιστορία μας, η ελπίδα είναι τόσο γριά.\nΟύτε ίσαμε τη Βουλγαρία, αξίζει αυτή η πολιτική Ελλάδα”\nΒλέπει κανείς το Βουλγαρικό βέτο, απέναντι στην έναρξη των συνομιλιών για ένταξη στην Ε. Ε. των Σκοπίων και διερωτάται, τι άλλο θα έκανε η Βουλγαρία, εάν ο Αλέξανδρος και ο Αριστοτέλης, ήταν Βούλγαροι. Μάλλον, αν ήταν δυνατόν για μια χώρα, τότε θα ανέβαινε στα κεραμίδια, αν δεν έπαιρνε τα βουνά.\nΤα λέω αυτά γιατί ούτε καν η μεγάλη φίλη των Βουλγάρων Γερμανία, δεν κατάφερε να πείσει τη γειτονική μας χώρα, να πάρει πίσω το βέτο. Και ότι αν ήταν η Ελλάδα θα το έπαιρνε εκατό φορές.\nΦαντάζεται κανείς τα αισθήματα του Ελληνισμού, όταν η Συμφωνία των Πρεσπών στην οποία προχώρησε η προηγούμενη Κυβέρνηση, και αποδέχθηκε και η σημερινή, είναι πάρα πολύ χοντρό πράγμα ώστε να το καταπιεί κανείς. Πόσο μάλλον όταν αυτός είναι ο γεννήτορας Ελληνισμός.\nΓιατί είναι σαν να αρπάζουν από μια μητέρα, το ένα αν όχι και τα δυο, από τα τόσο σημαντικά και διακεκριμένα στην ιστορία παιδιά της, για να στελεχώσουν τη δική τους ανάδοχη οικογένεια και που είναι κάτι εντελώς ξένο προς κάθε μορφής δίκαιο. Από το οικογενειακό και το εθιμικό έως το ηθικό, εθνικό και διεθνές δίκαιο. Μια πράξη που κινείται στη σφαίρα της ανηθικότητας, όχι μόνο βέβαια από τη μια πλευρά αλλά από αμφότερες.\nΤο “ο γέγονε, γέγονε” δεν πιάνει χαρτωσιά απέναντι σε τέτοιες ανήθικες πολιτικές αποφάσεις και πράξεις. Ούτε οι εκλογικεύσεις που ναι μεν χρησιμεύουν ως αντικαταθλιπτικά υποκατάστατα, όχι όμως σε περιπτώσεις, όπως η συγκεκριμένη.\nΜπορεί οι πρώην να πλήρωσαν με την ήττα την ανεκδιήγητη εθνική τους υποχωρητικότητα, όμως και οι νυν, μη νομίσουν ότι θα έχουν καλύτερη τύχη. Όπως βέβαια και όλοι οι υπόλοιποι, που δεν είχαν προτάσεις, να τις παλέψουν σε όλα τα φόρα, ώστε να εμποδίσουν έμπρακτα, τα όσα έγιναν.\nΘλίψη μόνο προκαλεί μια τέτοια πολιτική Ελλάδα. Ποια Τέταρτη Ελληνική Δημοκρατία που λέμε και γράφουμε από εικοσαετίας, και ποια νέα μεταπολίτευση.\nΠρώτη φορά στην ιστορία μας, η ελπίδα είναι τόσο γριά. Αναρωτιέμαι τι μπορούσαμε να κάνουμε άλλο, και δεν το κάναμε.\nΘράκη 18 Νοεμβρίου 2020,\nΠροηγούμενο άρθροΠαύλος Α. Μιχαηλίδης: Η οικονομική ανάπτυξη της Αλεξανδρούπολης μέσα από τις ευκαιρίες του «silver economy»\nΕπόμενο άρθρο“Πόλη & Πολίτες”: Ενημέρωση για το τελευταίο δημοτικό συμβούλιο


Χρυσοχοΐδης: 117 σκληροί κακοποιοί κυκλοφορούν ελεύθεροι λόγω του νόμου Παρασκευόπουλου! - Lamianow.gr\n04/06/2021, 2:11:31 ΜΜ\nΟ υπουργός Προστασίας του Πολίτη αποκάλυψε την απίστευτη υπόθεση Αλβανού κακοποιού που το 2015 καταδικάστηκε σε 14 έτη κάθειρξης και αποφυλακίστηκε το 2019 με τον νόμο Παρασκευόπουλου! – Αφού αφέθηκε ελεύθερος έκανε ληστεία με απόπειρα φόνου, σε άλλο επεισόδιο το 2020 πυροβόλησε αστυνομικούς και παραμένει ασύλληπτος\nΟ υπουργός Προστασίας του Πολίτη απαντώντας σε επίκαιρη επερώτηση της αξιωματικής αντιπολίτευσης για την κατάσταση των σωφρονιστικών ιδρυμάτων και την εγκληματικότητα είπε μεταξύ άλλων: «Στον ΣΥΡΙΖΑ είστε ευχαριστημένοι με τον νόμο Παρασκευόπουλου; Τις τελευταίες ημέρες ασχολούμαστε με μια υπόθεση: υπάρχει Αλβανός κακοποιός -το αναφέρω για τον εθνοτικό προσδιορισμό και δεν έχει ρατσιστικά χαρακτηριστικά- ο οποίος το 2015 φυλακίστηκε με 14 έτη κάθειρξης. Μπήκε Φεβρουάριο 2015 και βγήκε 12 Αυγούστου 2019 με τις ευεργετικές διατάξεις Παρασκευόπουλου. Περίπου 20 ημέρες μετά κάνει ληστεία με απόπειρα φόνου. Τον Φεβρουάριο του 2020 εντοπίζεται και καταδιώκεται από την Ελληνική Αστυνομία. Πυροβολεί για να σκοτώσει αστυνομικούς. Αυτός καταζητείται. Ξέρετε πόσες περιπτώσεις τέτοιες έχουμε; Μόνο στην Αττική και μόνο στο τμήμα Κλοπών-Διαρρήξεων υπάρχουν 177 περιπτώσεις την τελευταία διετία. Και όλοι αυτοί είναι έξω και επαναλαμβάνουν τα άγρια εγκλήματα. Κάποια στιγμή νομίζω αν σας πονάει η ανακύκλωση της εγκληματικότητας και αν συμφωνείτε ότι χρειάζεται εγρήγορση είμαστε εδώ. Υπάρχει χώρος συνεννόησης. Τα άλλα είναι λόγια του αέρα!».


((i)) Ένα κείμενο με αφορμή την απεργία διαρκείας στον ΟΤΕ\n25/01/2020 2:09 μμ.\nΟ Όμιλος ΟΤΕ αποτελεί μια τις 5 πιο κερδοφόρες επιχειρήσεις στην Ελλάδα στα χρόνια της κρίσης. Παρά το γεγονός αυτό, δεν έχασε ούτε αυτή η εταιρεία την ευκαιρία να αυξήσει τα κέρδη της απασχολώντας στο εσωτερικό τηςκαι εργαζόμενους/ες από θυγατρικές με κατώτατο μισθό και χωρίς εργασιακά δικαιώματα.\nΣτο τραπέζι των διαπραγματεύσεων προσπαθεί η διοίκηση στο σήμερα να προετοιμάσει το έδαφος για να μπορέσει μελλοντικά να επιβάλλει τους επαχθείς όρους της. Για εμάς ως απάντηση δε θα μπορούσε να είναι τίποτα λιγότερο από την ετοιμότητα γιασυλλογική αντίσταση με δυναμικές απεργίες διαρκείας μέχρι να ικανοποιηθούν τα δίκαια αιτήματα των εργαζομένων.\nΥΠΟΓΡΑΦΗ ΣΥΛΛΟΓΙΚΗΣ ΣΥΜΒΑΣΗΣ ΕΡΓΑΣΙΑΣ ΓΙΑ ΟΛΟΥΣ ΤΟΥΣ ΕΡΓΑΖΟΜΕΝΟΥΣ/ΓΙΑ ΟΛΕΣ ΤΙΣ ΕΡΓΑΖΟΜΕΝΕΣ


Ζώδια: Οι αστρολογικές προβλέψεις της εβδομάδας (18 έως 24 Οκτωβρίου 2021) | THERMO NEWS\nΠαρασκευή, 28 Ιανουαρίου 2022, 11:02\nΑπό admin Κυριακή, 17 Οκτωβρίου 2021, 22:19\nΟ Ερμής αυτήν τη βδομάδα επανέρχεται σε ορθή πορεία κι αυτό πραγματικά είναι ένα ευχάριστο γεγονός. Στις 20/10 η Πανσέληνος στον δικό σου άξονα με τον Ζυγό δημιουργεί κάποια εμπόδια που αφορούν στον εργασιακό σου τομέα. Σε κάθε περίπτωση διατήρησε την ψυχραιμία και τη νηφαλιότητα σου και μην παίρνεις αποφάσεις χωρίς να είσαι βέβαιη για το αποτέλεσμα. Απόφυγε διαφωνίες τόσο με συνεργάτες, όσο και με αγαπημένα σου πρόσωπα. Μην αφήνεις τις συζητήσεις με τον ερωτικό σύντροφο σου να παρεκτραπούν. Ευχάριστες δραστηριότητες θα σας βοηθήσουν να χαλαρώσετε. Εσύ που είσαι μόνη, πρόσφατες γνωριμίες που πιθανά σε απογοήτευσαν αρχίζουν να εξελίσσονται ικανοποιητικά.\nΤα πράγματα και οι υποθέσεις σου αρχίζουν να παίρνουν το δρόμο τους και να εξελίσσονται ίσως και με καλύτερο τρόπο από ότι υπολόγιζες, καθώς ο Ερμής επανέρχεται σε ορθή πορεία. Η Πανσέληνος στις 20/10 στον άξονα Κριού – Ζυγού σου δίνει τη δυνατότητα να κλείσεις εκκρεμότητες έτσι ώστε να δρομολογήσεις και τα προωθήσεις τα σχέδια σου. Το καλό συνεργασιακό κλίμα συμβάλει σε αυτό κι έτσι ξαναβρίσκεις τη φόρμα σου. Το πέρασμα του Ήλιου στο ζώδιο του Σκορπιού φέρνει νέες ευκαιρίες και τη δυνατότητα να επιδείξεις τις ικανότητες σου. Οι επόμενες μέρες είναι κατάλληλες για να πλησιάσεις τον αγαπημένο σου και να αναθερμάνετε τη σχέση σας. Όσο για σένα που είσαι μόνη, κάνε τα ξεκαθαρίσματα σου ανάμεσα σε παρελθόν, παρόν και μέλλον βάζοντας τις δικές σου ανάγκες σε προτεραιότητα.\nΑπό το ξεκίνημα της εβδομάδας θα διαπιστώσεις πως είναι ευκολότερο να διεκπεραιώσεις τις υποθέσεις και υποχρεώσεις σου. Ο κυβερνήτης σου επανέρχεται σε ορθή πορεία βάζοντας τέλος σταδιακά σε εμπόδια, καθυστερήσεις και παρανοήσεις. Η Πανσέληνος στον άξονα Κριού – Ζυγού πιθανά να επηρεάσει τις σχέσεις σου με φιλικά σου πρόσωπα. Το καλό εργασιακό κλίμα επανέρχεται κι έτσι έχεις τη δυνατότητα παρά το φόρτο εργασίας σου να τακτοποιήσεις παλιές εκκρεμότητες. Αν και περιορισμένος ο χρόνος σου καταφέρνεις να αφιερώσεις αρκετό και ουσιαστικό στον αγαπημένο σου. Εσύ που είσαι μόνη, πρόσφατες γνωριμίες αρχίζουν να εξελίσσονται κι αυτό επαναφέρει τη χαμένη σου αυτοπεποίθηση.\nΟικογενειακά θέματα και σπιτιού που σε απασχόλησαν αρκετά το προηγούμενο διάστημα αρχίζουν να εξελίσσονται θετικά. Η Πανσέληνος την ίδια ακριβώς μέρα που ο Ερμής επανέρχεται σε ορθή πορεία δημιουργεί αντιπαραθέσεις και εγωιστικές συμπεριφορές κυρίως από τη δική σου πλευρά. Στόχος σου θα πρέπει να είναι το να ηρεμήσεις και όχι να ανοίξεις νέα μέτωπα. Μικρές στιγμές έντασης στα εργασιακά αντιμετώπισε τες με καλή διάθεση και χιούμορ. Η επικοινωνία με τον αγαπημένο σου αποκαθίσταται κι έτσι έχετε την ευκαιρία να βρείτε λύσεις σε κοινά θέματα και προβλήματα. Εσύ που είσαι μόνη, εμπιστεύσου το πέρασμα του Ήλιου στο ζώδιο του Σκορπιού που φέρνει ευκαιρίες και εξελίξεις σε πρόσφατες ή και παλιές γνωριμίες.\nΑντιπαραθέσεις και εμπόδια παίρνουν τέλος αυτήν τη βδομάδα κι έτσι μπορείς να οργανωθείς και να προωθήσεις τα σχέδια σου. Οι διαπροσωπικές σχέσεις σου ωστόσο χρειάζονται προσοχή, καθώς η Πανσέληνος στις 20/10 δημιουργεί ή διατηρεί κάποιες εντάσεις. Μείνε μακριά από παιχνίδια δύναμης και εξουσίας στα εργασιακά. Επικέντρωσε το ενδιαφέρον σου σε υποθέσεις που εκκρεμούν και βρες τις ισορροπίες σου. Εμπιστεύσου τη διαίσθηση σου εάν διαπιστώσεις πως πρέπει να πάρεις κάποιες σημαντικές αποφάσεις. Καιρός να σηκώσετε λευκή σημαία με τον αγαπημένο σου και να πλησιάσετε ξανά ο ένας τον άλλον γλυκά και τρυφερά. Εάν είσαι μόνη, το πέρασμα του Ήλιου στο ζώδιο του Σκορπιού φέρνει τύχη και εύνοια. Έτσι προετοιμάσου για εκπλήξεις και αποκαταστάσεις.\nΟι λύσεις που περίμενες εναγωνίως και αφορούσαν πιθανά οικονομικά θέματα έρχονται φυσικά με την επαναφορά του Ερμή σε ορθή πορεία στις 20/10. Την ίδια ακριβώς μέρα ωστόσο πραγματοποιείται και η Πανσέληνος στον άξονα Κριού – Ζυγού η οποία εντείνει τις ανασφάλειες σου γύρω από τα οικονομικά για λίγο ακόμα. Τα επαγγελματικά και οι στόχοι σου βρίσκονται στο απόλυτο επίκεντρο σου. Λάβε υπόψη σου όμως πως θα προκύψουν νέα δεδομένα που θα διευκολύνουν τους στόχους σου κυρίως με το πέρασμα του Ήλιου στο ζώδιο του Σκορπιού. Το κλίμα στη σχέση με τον αγαπημένο σου αποκαθίσταται κι έτσι μπορείτε να βρείτε δραστικές λύσεις στα όσα νιώθετε να σας απασχολούν και δημιουργούν σύννεφα στη σχέση σας. Εσύ που είσαι μόνη, νέες ευκαιρίες και γνωριμίες σου αποδεικνύουν περίτρανα τα πόσα αξίζεις πραγματικά.\nΑυτή η βδομάδα έχει τα καλά και τα δύσκολα της, καθώς ο Ερμής στο δικό σου ζώδιο επανέρχεται σε ορθή πορεία. Μπορείς ευκολότερα να διευθετήσεις τις υποθέσεις σου όμως οι διαπροσωπικές σχέσεις σου συνεχίζουν να χρειάζονται την προσοχή σου. Απόφυγε τις αντιπαραθέσεις στα εργασιακά και μην επιτρέψεις να κλονιστούν σημαντικές για τα μελλοντικά σχέδια σου σχέσεις. Η Πανσέληνος στον άξονα Κριού – Ζυγού σου δημιουργεί την ανάγκη να επιβληθείς τόσο σε γενικότερες σχέσεις σου όσο και στις συναισθηματικές. Για αυτό σε συζητήσεις με τον αγαπημένο σου αν χρειαστεί κάνε ένα βήμα πίσω. Εάν είσαι μόνη, η εικόνα ή οι απόψεις σου για κάποιες πρόσφατες γνωριμίες αλλάζουν. Έτσι έχεις τη δυνατότητα να κρίνεις με αντικειμενικότητα σε τι αξίζει να αφοσιωθείς και τι όχι.\nΚάποια ζητήματα που σε απασχόλησαν το προηγούμενο διάστημα τώρα με την επαναφορά του Ερμή σε ορθή πορεία μπορούν να διευθετηθούν ευκολότερα, για αυτό ξεκίνα αισιόδοξα και δυναμικά τη βδομάδα σου. Η Πανσέληνος στις 20/10 ανακατεύει τα συναισθήματα σου και πιθανά να σε κάνει υπερευαίσθητη ή ευέξαπτη. Στις 23/10 όμως που ο Ήλιος περνά στο δικό σου ζώδιο στρέφει όλα τα φώτα επάνω σου. Οι κόποι και οι προσπάθειες σου στα εργασιακά αρχίζουν να αποδίδουν καρπούς. Φρόντισε μόνο να απαλλάσσεσαι από εκκρεμότητες και όχι να τις αυξάνεις. Υπάρχουν όλες οι προϋποθέσεις για να αναζωπυρώσεις το πάθος στη σχέση με τον αγαπημένο σου. Εσύ που είσαι μόνη, παλιές και νέες γνωριμίες έρχονται στο προσκήνιο. Βέβαια με τον Ήλιο στο δικό σου ζώδιο από αυτή τη βδομάδα η λάμψη σου ενισχύεται κι έτσι γίνεσαι η πρωταγωνίστρια.\nΗ επικοινωνία βελτιώνεται από τις 20/10 καθώς ο Ερμής επανέρχεται σε ορθή πορεία στο ζώδιο του Ζυγού. Η καθημερινότητα σου λειτουργεί πιο ήσυχα και οργανωμένα και οι υποθέσεις σου προωθούνται ευκολότερα. Στιγμές έντασης ωστόσο δημιουργεί η πραγματοποίηση της Πανσελήνου την ίδια ακριβώς μέρα, που όμως μπορείς να διαχειριστείς έξυπνα και να μην επιτρέψεις να διαταραχθούν οι σχέσεις σου. Οι εργασιακές υποχρεώσεις σου χρειάζονται προσοχή καθώς υπάρχει η τάση να επανέρχονται εκκρεμότητες στο προσκήνιο. Μην μεγενθύνεις καταστάσεις στη σχέση με τον αγαπημένο σου. Στόχος σου είναι να βελτιώσεις τη σχέση σας και όχι να κάνεις χειρότερα τα πράγματα. Εσύ που είσαι μόνη, κλείσε παλιά κεφάλαια στη ζωή σου και αξιολόγησε καλύτερα τον εαυτό σου. Έχεις σπαταλήσει ήδη πολύ ενέργεια στο παρελθόν.\nΑυτήν τη βδομάδα ίσως χρειαστεί να επιστρατεύσεις τη λογική και την ψυχραιμία σου έτσι ώστε να διατηρήσεις τις σχέσεις με τα οικεία σου πρόσωπα ασφαλή. Σε αυτό βοηθά βέβαια και η επαναφορά του Ερμή σε ορθή πορεία στις 20/10 που αποκαθιστά κατά κάποιον τρόπο την επικοινωνία. Θετικές εξελίξεις προβλέπονται στα εργασιακά καθώς και πιθανές νέες προτάσεις. Για ένα μικρό ακόμα διάστημα θα πρέπει να είσαι προσεκτική με παρασκηνιακές καταστάσεις και πηγαδάκια. Η παρορμητικότητα σου χρειάζεται έλεγχο και προσοχή στη σχέση με αγαπημένα σου πρόσωπα αλλά και τον αγαπημένο σου. Έχεις τη διάθεση να γεφυρώσεις αποστάσεις όμως παρασύρεσαι και λες πράγματα που δεν πρέπει. Εάν είσαι μόνη, ο Ήλιος από το ζώδιο του Σκορπιού στις 23/10 φέρνει ευκαιρίες και τη δυνατότητα να ξεκινήσεις κάτι σταθερό. Μια νέα σχέση πολλά υποσχόμενη.\nΚαιρός αυτήν τη βδομάδα να μπουν τα πράγματα στη θέση τους καθώς ο Ερμής επανέρχεται σε ορθή πορεία από τις 20/10. Έτσι έχεις την ευκαιρία και δυνατότητα να αποκαταστήσεις τις σχέσεις σου τόσο σε προσωπικό όσο και σε επαγγελματικό επίπεδο. Την ίδια ακριβώς μέρα πραγματοποιείται η Πανσέληνος στον άξονα Κριού – Ζυγού και ίσως επανέλθουν καταστάσεις ή και μνήμες του παρελθόντος. Έντονη και δραστήρια προβλέπεται η εβδομάδα σου στα εργασιακά. Δεν αποκλείονται νέες προτάσεις οι οποίες όμως χρειάζονται προσοχή ως προς τα ψιλά γράμματα. Αν και η επικοινωνία με τον αγαπημένο σου βελτιώνεται παρόλα αυτά υπάρχουν σημεία που πρέπει να προσέξεις για την αποφυγή παρεξηγήσεων και αντιπαραθέσεων. Μην επιτρέπεις σε τρίτα πρόσωπα να επεμβαίνουν στη σχέση σας. Εσύ που είσαι μόνη, μια νέα γνωριμία φαίνεται να πληρεί τις προϋποθέσεις σου και να κινεί το ενδιαφέρον σου.\nΟι ανησυχίες σου ηρεμούν από αυτήν τη βδομάδα καθώς οι εξελίξεις που περίμενες με αγωνία καταφθάνουν. Η επαναφορά του Ερμή σε ορθή πορεία από το ζώδιο του Ζυγού σε βοηθά να ξεκαθαρίσεις λίγο το τοπίο γύρω σου και να ξέρεις τι είναι αυτό που θέλεις και πως να το κατακτήσεις. Σε αυτό συμβάλει και η Πανσέληνος στις 20/10 καθώς διαγράφει αρνητικές σκέψεις και συναισθήματα. Η επικοινωνία στα εργασιακά αποκαθίσταται κι έτσι μοιράζεσαι σκέψεις και απόψεις με συναδέλφους και συνεργάτες. Έχεις να λαμβάνεις θετικά και υποστηρικτικά σχόλια που επαναφέρουν την αποφασιστικότητα και τη δυναμική σου. Έχεις τη δυνατότητα να πλησιάσεις τον ερωτικό σύντροφο σου και να περάσετε καλά μαζί. Εσύ που είσαι μόνη, τα κριτήρια σου απέναντι σε νέες γνωριμίες είναι πιο αντικειμενικά και δίκαια.\nΤραγικό τέλος για έναν 34χρονο – Βρέθηκε κρεμασμένος σε μπαλκόνι\nΕΛΛΑΔΑ Σοβαρό ατύχημα σε αγώνα Motocross: Νοσηλεύονται σε κρίσιμη κατάσταση οι δύο θεατές [βίντεο]


Σάββατο, 08 Μαϊος 2021 13:26\n7.643 έλεγχοι στην Κεντρική Μακεδονία, 9 παραβάσεις για μάσκα, 32 για μετακίνηση\nΣυνολικά 10 πρόστιμα για άσκοπη μετακίνηση επέβαλαν οι Αστυνομικές Αρχές, χθες Παρασκευή στη Χαλκιδική, μετά από 1.627 ελέγχους, που διενεργήθηκαν στο πλαίσιο των μέτρων για τον περιορισμό της διάδοσης του κορωνοϊού, ενώ δεν σημειώθηκε καμία παράβαση για μη χρήση μάσκας.\nΌσον αφορά την Κεντρική Μακεδονία, χθες πραγματοποιήθηκαν συνολικά 7.643 έλεγχοι και βεβαιώθηκαν 9 παραβάσεις για μη χρήση μάσκας, από τις οποίες 5 εντοπίστηκαν στην Ημαθία και 4 στο Κιλκίς. Από τις 9 παραβάσεις, 6 αφορούσαν πεζούς.\nΓια άσκοπη μετακίνηση, σημειώθηκαν χθες στην Κεντρική Μακεδονία 32 παραβάσεις, εκ των οποίων 10 καταγράφηκαν στη Χαλκιδική, 9 στην Ημαθία, 5 στην Πέλλα, 4 στην Πιερία, 3 στις Σέρρες και μία στο Κιλκίς. Όλα τα πρόστιμα που επιβλήθηκαν για άσκοπη μετακίνηση αφορούσαν κυκλοφορία πολιτών χωρίς τα απαραίτητα έγγραφα ή sms.\nΌσον αφορά την Αττική, επιβλήθηκαν 25 πρόστιμα για μη χρήση μάσκας και 33 για άσκοπη μετακίνηση, ενώ στη Θεσσαλονίκη βεβαιώθηκαν 19 παραβάσεις για μη χρήση μάσκας και 73 για άσκοπη μετακίνηση.\nΠερισσότερα σε αυτή την κατηγορία: « Στη Βουλή το θέμα των μισθώσεων δημοτικών ακινήτων "Τρέχει" ο Διαγωνισμός Καλύτερου μπαλκονιού ή παρτεριού στη Ν. Προποντίδα »


Οργισμένες αντιδράσεις και εκτός συνόρων, για τις πρόσφατες δηλώσεις του γνωστού ηθοποιού Κώστα Καζάκου, σύμφωνα με τις οποίες θεωρεί «προδότες» τους νέους που φεύγουν από την Ελλάδα στο εξωτερικό λόγω της συνεχιζόμενης κρίσης στην Ελλάδα.\nΣύμφωνα μ το protothema.gr, με επιστολή του στην ομογενειακή πύλη www.panhellenicpost.com, ο μοναδικός Έλληνας βουλευτής στη Σουηδία κ.Σωτήρης Δελής, δηλώνει την αγανάκτησή του για τις επίμαχες δηλώσεις Καζάκου, επισημαίνοντας: «Ότι υπάρχουν άτομα σήμερα στη χώρα που γεννήθηκα, που προκαλούν την κοινή γνώμη με τις δηλώσεις τους εκμεταλλευόμενοι τη θέση τους ως δημόσια ή ημί-δημόσια πρόσωπα για τον έναν ή τον άλλον λόγο μπορώ να το καταλάβω. Αλλά να υπάρχουν άτομα που εκπροσωπούν τις προηγούμενες γενιές Ελλήνων που ευθύνονται για το κατάντημα της χώρας και να καταφέρονται με απαξίωση εναντίον των νέων Ελλήνων που εξαιτίας της τραγικής αυτής κατάστασης της χώρας ικετεύουν άλλες χώρες για ένα κομμάτι τίμιο ψωμί και λίγη αξιοπρέπεια, να αποκαλούνται προδότες ξεπερνάει τα σύνορα της λογικής».\nΟ ομογενής βουλευτής του σουηδικού κοινοβουλίου, σύμφωνα με το protothema.gr, κατάγεται από την Πάτρα και έχει πολυετή εμπειρία στα κοινά με αφετηρία την τοπική αυτοδιοίκηση, αλλά και μακρόχρονη ενασχόληση με τα οικονομικά, έχοντας τραπεζική διευθυντική καριέρα 30 ετών. «Λυπάμαι ειλικρινά που υπάρχουν άτομα που σκέφτονται και δρουν έτσι. Ντρέπομαι ειλικρινά για δημόσιες δηλώσεις εναντίον των νέων Ελλήνων. Τα παιδιά που καθημερινά σχεδόν συναντώ στη Σουηδία, με τις ιστορίες μια πικρής ζωής ήδη στα νεανικά τους χρόνια και το σκοτεινό μέλλον, με συγκινούν και με προβληματίζουν» σημειώνει ο κ. Δελής, καταλήγοντας: «Η Ελλάδα έχει μια λαμπρή νέα γενιά που εμείς οι μεγαλύτεροι όχι μόνον δεν την τιμούμε αλλά και τους αποκαλούμε προδότες. Στους νέους αυτούς πρέπει να ζητήσουμε συγνώμη. Έλεος πια!!!»


Μαρτυρία μακαριστής Αννας Συνοδινού ~ Νεότητα Ι.Ν.Αγίας Σοφίας Πειραιώς\nΜαρτυρία μακαριστής Αννας Συνοδινού\n«Όταν ήμουν στην κορυφή της καριέρας μου, με επισκέφτηκε η επάρατη νόσος του καρκίνου.\nΗ ζωή μου ήταν χειρότερη και από κόλαση. Πήγα τελικά στην καλύτερη κλινική στην Αγγλία και με εξέτασε ένας γιατρός Εβραίος.\nΜου είπε δεν έχω κάποιο φάρμακο να σου δώσω. Το υπέρτατο φάρμακο το έχετε εσείς οι Χριστιανοί στα χέρια σας, οι Ορθόδοξοι, αλλά δεν του δίνετε καθόλου σημασία, είναι εκείνο που τρώτε και πίνετε από ένα κοινό ποτήριο εκεί στους Ναούς που κάνετε τη λατρεία σας.\nΈχω δει πολλά θαυμαστά από αυτό. Γιατί δεν πας να δοκιμάσεις είμαι σίγουρος ότι με αυτό θα γίνεις καλά.\nΞαναλέω ο Μεγαλοπτυχιούχος γιατρός αυτός ήταν Εβραίος. Γύρισα στην Ελλάδα και εξομολογήθηκα σε έναν πνευματικό και με την ευλογία του κοινωνουσα τακτικά.\nΟ καρκίνος από τις πρώτες φορές που κοινώνησα εξομολογημένη εξαφανίστηκε και είμαι καλά εδώ και καιρό!»


από soffia » 28.06.10, 12:15 pm\nΤονίζεται ότι η τεχνική* και το κείμενο της αφίσας είναι στην επιλογή του δημιουργού. *(γραφιστική σύνθεση, ζωγραφική, illustration, φωτογραφία, κολάζ, κόμικ κλπ.)\nΗ υποβολή των αφισών θα γίνεται μέχρι τις 4 Ιουλίου. Oδηγίες για την υποβολή τους θα βρείτε εδώ.\nΜετά από επιλογή οι αφίσες θα αναρτηθούν στο χώρο του φεστιβάλ που θα γίνει 9-10-11 Ιουλίου 2010 στο Άλσος Γουδή.\nαπό Artchick » 28.06.10, 3:27 pm\nsoffia έγραψε: Η Ένωση Γραφιστών Ελλάδας σε συνεργασία με το 15o ΑΝΤΙΡΑΤΣΙΣΤΙΚΟ ΦΕΣΤΙΒΑΛ καλεί τους σχεδιαστές οπτικής επικοινωνίας να σχεδιάσουν μία ή περισσότερες αφίσες με θέμα το ρατσισμό.\nΝα βαλουμε κειμενο ημερομηνίες μερος κλπ; η τελειως Free Art?\nαπό soffia » 28.06.10, 3:33 pm\nόχι δεν θα είναι αφίσα για το φεστιβάλ, αλλά για το ρατσισμό\nαπό VaLKyRiE » 28.06.10, 3:35 pm\nsoffia έγραψε: όχι δεν θα είναι αφίσα για το φεστιβάλ, αλλά για το ρατσισμό\nκαι η διασταση ελευθερη?\nαπό soffia » 28.06.10, 3:49 pm\nπληροφορίες για την διάσταση και το είδος αρχείων\nαπό theMouth » 29.06.10, 12:49 am\nΤο μόνο και σοβαρό πρόβλημα είναι η φόρμα του gda που πρέπει να κάνεις register αλλά κανείς δεν παρακολουθεί συνέχεια μάλλον τις εγγραφές. Μήπως οι διαχειριστές μπορούν να το δουν αυτό Please? Τελειώνει η προθεσμία. Ευχαριστώ.\nαπό soffia » 29.06.10, 10:05 am\nδεν κατάλαβα theMouth\nδεν χρειάζεται να κάνεις register\nκαι τi εννοείς δεν τις παρακολουθούμε συνέχεια;\nαπό theMouth » 29.06.10, 10:25 am\nΚαλημέρα, όταν λέω admin εννοώ της gda. Το είδαν σήμερα το πρωί και το διόρθωσαν. Η submit φόρμα δεν λειτουργούσε για την καταχώρηση των στοιχείων.\nαπό soffia » 29.06.10, 10:29 am\nαρά τώρα είναι ένταξη;\nαπό theMouth » 29.06.10, 10:31 am\nAll good Και μπορούμε να κάνουμε τις υποβολές μας. Thanks.\nαπό reDesignedLife » 01.07.10, 12:49 pm\n"Η χρήση ελληνικής γλώσσας θεωρείται προϋπόθεση για κάθε συμμετοχή, εξαίρεση είναι οι συμμετοχές σχεδιαστών άλλων χωρών."\nΜια διευκρίνηση...εαν κάποιος έλληνας σχεδιαστής χρησιμοποιήσει αγγλική γλώσσα απορρίπτετε?\nαπό tsoutisn » 01.07.10, 1:02 pm\nΗ προϋπόθεση της ελληνικής γλώσσας είναι γιατί υπάρχει το ενδεχόμενο κάποια αφίσα να επιλεγεί για να αφισοκολληθεί στους δρόμους ή οπουδήποτε αλλού (όπως ήδη έχει γίνεις σε άλλα θέματα), άρα καταλαβαίνεις τη σημαντικότητα της προϋπόθεσης.\nΜπορείς όμως να χρησιμοποιήσεις συνδυαστικά πάνω στην αφίσα τα ελληνικά με τα αγγλικά.\nΕγγραφή: 03.07.07, 7:18 am\nαπό i-have-An-Idea » 01.07.10, 5:23 pm\nρε δεν προλαβαίνω\nκαι είχα έτοιμο προτζεκτ\n(στο μυαλό μου εννοείται ).....στα κομμάτια......\nταπετσαρίες για το φορουμ\nπου στέλνω ????\nαπό notis » 01.07.10, 5:49 pm\ni-have-An-Idea έγραψε: α..κάτι άλλο\nαπό reDesignedLife » 13.07.10, 12:51 am\nΚαι έρχομαι να ρωτήσω εγώ τώρα από περιέργεια...\nαπό tsoutisn » 13.07.10, 8:15 am\nκαι οι υπόλοιπες συμμετοχές θα ανεβούν σε μικρό χρονικό διάστημα όπως έχει γίνει και στα υπόλοιπα θέματα των δημιουργικών κυμάτων, λόγο πίεσης χρόνου δεν πρόλαβε να γίνει.\nΟποιαδήποτε απορία έχετε για τα δημιουργικά κύματα μπορείτε να στείλετε mail με ερώτηση σας στο dimiourgikakimata@gda.gr ή να πάρετε τηλέφωνο στα Γραφεία της Ένωσης Γραφιστών Ελλάδας.\nαπό notis » 13.07.10, 9:36 am\ntsoutisn έγραψε: Οποιαδήποτε απορία έχετε για τα δημιουργικά κύματα μπορείτε να στείλετε mail με ερώτηση σας στο dimiourgikakimata@gda.gr ή να πάρετε τηλέφωνο στα Γραφεία της Ένωσης Γραφιστών Ελλάδας.\nΑυτη η παραγραφος θα μπορουσε πολυ ευκολα να παρερμηνευτει ως:\nΑν έχετε τετοιου ειδους αποριες, δεν χρειαζεται να τις εκθέτετε δημοσιως στο σχετικο θεμα που εχει δημιουργηθει στο vcdc. Ειναι καλυτερα να αναφερεστε κατευθειαν σε μας, ωστε να μην "προβληματιζονται" και οι υπολοιποι αναγνωστες του forum...\nαπό tsoutisn » 13.07.10, 10:01 am\nΝότη, στη περίπτωση που αναζητάς τη γνώση ξεκινάς από τη πηγή (αν υπάρχει) αν δε σε καλύπτει τότε βγαίνεις στην αναζήτηση ή τα κάνεις και τα δύο παράλληλα.\nΣυνήθως δε ρωτάς τη πηγή γιατί δε θες τη γνώση και έτσι ποια δεν θα μπορείς να κάνεις υποθέσεις, δεν θα μπορεί να υπάρχουν "ιντρικές" και "συνωμοσίες".\nαπό notis » 13.07.10, 10:46 am\nΝικο, απο την στιγμη που συμμετεχετε εδω, θεωρω πως οπου εσεις και η πηγη.\nΑπλα ο δημοσιος διαλογος παραπεμπει σε πιο διαφανεις διαδικασιες.\nΔικαιωμα σας βεβαια να χειριζεστε αυτα τα θεματα οπως εσεις νομιζετε καλυτερα.\nΝα ξερετε παντως πως γενικα αιωρειται αυτη η αισθηση της κλικας και απο αλλες συζητησεις που τυγχανει να μαθαινω...\nΕγω δεν ειμαι γραφιστας και ουτε αρμοδιος να κρινω αποτελεσματα με τα δικα σας κριτηρια. Απλα με την τοποθετηση μου ηθελα να σου δωσω την ευκαιρια να επαναδιατυπωσεις...\nΑν εμειναν ευχαριστημενοι οι αναγνωστες ή οχι θα φανει\nαπό b-positive » 13.07.10, 11:21 am\nΘάνο, όταν δείς τις υπόλοιπες θα καταλάβεις το πως επιλέχτικαν. Επιλέχθηκαν για να μην ακούμε "τι είναι αυτά τα πράγματα, το επίπεδο είναι πολύ κακό, εγώ με τέτοιο επίπεδο δεν συμμετέχω κλπ." (πραγματα που έχουν ακουστεί) Για την ιστορία υπάρχει μια ομάδα 6-7 συναδέλφων που κοιτάζουν τις εργασίες και επιλέγει (ο καθένας μόνος του) αυτές που νόμίζει πως είναι σωστές, καλές, αξίζουν, έχουν κάτι να πούν, κάτι λένε, όπως θές το λές, φυσικά κανείς δεν ξέρει τι λέει ο άλλος.\nΜιλάς για κλίκες και αηδίες, έλα λοιπόν μιας και σε ενοχλέι τόσο, μιας και έχεις την εμπέιρια να το κάνεις, μιας και προφανώς μπορείς να επιλέξεις και να αναδείξεις τις καλύτερες και να το αναλάβεις εσύ φίλε μου.


Οι ΗΠΑ μεταφέρουν ναυτικές δυνάμεις στη Μ.Θάλασσα – Εισήλθε στην περιοχή το πολεμικό πλοίο USS Porter – Οργή από Μόσχα\nΑρχική σελίδαSliderΟι ΗΠΑ μεταφέρουν ναυτικές δυνάμεις στη Μ.Θάλασσα – Εισήλθε στην περιοχή το πολεμικό πλοίο USS Porter – Οργή από Μόσχα\nΟ Κονδυλοφόρος Σάββατο, Αυγούστου 10, 2019\nΟι αμερικανικές ναυτικές δυνάμεις ανέφεραν, σύμφωνα με το αμερικανικό stripes.com, ότι το πολεμικό πλοίο Arleigh Burke USS Porter (DDG 78) ξεκίνησε το ταξίδι του προς τη Μαύρη Θάλασσα, στο πλαίσιο ενίσχυσης των νατοϊκών δυνάμεων στην περιοχή και αύξησης των επιχειρήσεων.\nΟι δυνάμεις της Δύσης έχουν συγκεντρωθεί σε σημαντικό βαθμό κοντά στα σύνορα της Ρωσίας το τελευταίο διάστημα, γεγονός που έχει προκαλέσει εντάσεις. Όπως είχε δηλώσει πρόσφατα ο Ρώσος υφυπουργός Εξωτερικών, εκφράζοντας δυσπιστία για τις διαβεβαιώσεις του ΝΑΤΟ, δήλωσε ότι «θα πρέπει να ετοιμαζόμαστε για το χειρότερο σενάριο». Παράλληλα ο Ριαμπκόφ εξέφρασε την ελπίδα ότι μετά τις 2 Αυγούστου, όταν υποτίθεται ότι θα πάψει να είναι σε ισχύ η συνθήκη INF «δεν θα υπάρξει γρήγορη, ραγδαία επιδείνωση της κατάστασης».\nΣύμφωνα με δήλωση που δημοσιεύθηκε την Πέμπτη, το USS Porter ξεκίνησε τη βόρεια διαμετακόμισή του προς τη Μαύρη Θάλασσα στις 8 Αυγούστου 2019, για να ενισχύσει την περιφερειακή ναυτιλιακή σταθερότητα και την στήριξη του προς τους συμμάχους και εταίρους του ΝΑΤΟ στην περιοχή.\nΑυτή είναι η έκτη φορά που ένα αμερικανικό πλοίο βρίσκεται στη Μαύρη Θάλασσα από τις αρχές του 2019. Το τελευταίο πλοίο ήταν το πολεμικό USS Carney τον Ιούλιο. Τότε, το USS Carney συμμετείχε στην άσκηση Sea Breeze 2019, μια διεθνής άσκηση στην οποία συμμετείχε και το Ελληνικό Πολεμικό Ναυτικό.\n«Οι ναυτικές επιχειρήσεις που διεξάγουμε στη Μαύρη Θάλασσα με τους συμμάχους μας ενισχύουν τις ισχυρές σχέσεις ετοιμότητας που είναι απαραίτητες για την περιφερειακή σταθερότητα», δήλωσε ο Adm Lisa M. Franchetti, διοικητής του 6ου Στόλου των Η.Π.Α. «Η εγγενής ευελιξία των ναυτικών μας δυνάμεων μας δίνει τη δυνατότητα να παρέχουμε μια αξιόπιστη αμυντική βοήθεια και να διασφαλίσουμε ότι είμαστε κατάλληλοι για να υποστηρίξουμε τις παγκόσμιες μας επιχειρήσεις» τόνισε.\nΤο πολεμικό πλοίο Porter βρισκόταν αγκυροβολημένο στο ναυτικό σταθμό Rota της Ισπανίας, οπου και διεξήγαγε ναυτικές επιχειρήσεις για χάρη του 6ου στόλου για την υποστήριξη των εθνικών συμφερόντων των ΗΠΑ στην Ευρώπη. Η κίνηση του Πολεμικού Ναυτικού στη Μαύρη Θάλασσα είναι σύμφωνη με το διεθνές δίκαιο, καθώς και με τη Σύμβαση του Μόντρε, υποστηρίζουν οι ΗΠΑ.\nΤα ανωτέρω σίγουρα έχουν προκαλέσει προβληματισμούς στη Μόσχα, η οποία και παρατηρεί συνεχή αύξηση της κινητικότητας κοντά στα σύνορά της και σε πολλές περιπτώσεις έχει πάρει ανοικτά θέση κατά της δυτικής στρατηγικής στην περιοχή.


Aridaia News: Στον Α.Σ. Προμάχων ο γυμναστής Γιάννης Αμανατίδης\nΣτον Α.Σ. Προμάχων ο γυμναστής Γιάννης Αμανατίδης\nΘα αναλάβει την εκγύμναση των ποδοσφαιριστών κατά την περίοδο της προετοιμασίας\nΗ Διοίκηση του Λευτέρη Μεσκίνη με τη σύμφωνη γνώμη του προπονητή Μάκη Δεμίρη, έφτασε σε συμφωνία με τον εγνωσμένης αξίας γυμναστή Γιάννη Αμανατίδη, ο οποίος θα αναλάβει την εκγύμναση των ποδοσφαιριστών κατά την περίοδο της προετοιμασίας.\nΟ κ. Αμανατίδης κατείχε τον συγκεκριμένο ρόλο και πριν δυο καλοκαίρια στην ομάδα των Προμάχων, όταν προπονητής ήταν ο Μιχάλης Μαυρίδης.\nστις 14:09 Ετικέτες ΑΘΛΗΤΙΚΑ, ΕΠΣ ΠΕΛΛΑΣ\nΑνώνυμος 18 Ιουνίου 2018 - 2:40 μ.μ.\nΠολυ καλη επιλογη!!! Καλως ηρθες στην οικογένεια Γιάννη!!!\nνοικοκυριδες.μπραβο.επιτελους ολα τα χωρια πρεπει να λειτουργουν οργανωτικα και οχι κανωντας αλογιστες μεταγραφες.καλη επιτυχια γιαννη\nΑνώνυμος 18 Ιουνίου 2018 - 9:21 μ.μ.\nΕίναι σημαντικό για το χωριό να τονίσουμε πως η παρούσα επιλογή έγινε μετά από υπόδειξη των παικτών του χωριού μας. Καλή επιτυχία\nΑνώνυμος 18 Ιουνίου 2018 - 9:44 μ.μ.\nΕκει στον Αλμωπο κοιμαστε με την ταχυτητα του φωτος... Η ξενομανια θα σας φαει και η χωριατιλα που σας δερνει. Οταν αυτο το παιδι δεν δουλευει γυμναστης στον Αλμωπο τοτε για τι ποδοσφαιρο μιλαμε???\nΑνώνυμος 19 Ιουνίου 2018 - 11:39 π.μ.\nΣυγχαρητήρια για την επιλογη! Με διαφορά ο καλύτερός γυμναστής όλης της περιοχής με γνωσεις και ορεξη για δουλειά και σίγουρα θα βοηθήσει πολυ την ομάδα η επιλογη τους! Μπραβο και καλη αρχή!!!\nΑνώνυμος 19 Ιουνίου 2018 - 2:50 μ.μ.\nΗ καλυτερυ επιλογή που θα μπορούσε να γίνει από τον Α.Σ. Προμαχοθ!! Ένας εξαίρετος άνθρωπος με απίστευτες γνώσεις!! Η ομάδα θα πάει πολύ καλά μαζί του!! Εύγε!\nΑνώνυμος 19 Ιουνίου 2018 - 4:38 μ.μ.\nπολυ γλυψιμο ολοι σας ρε παιδια,(αν και νομιζω ενας γραφει τα σχολια), ουτε ο Μπαγεβιτς νατανε κοπελα μου τοσο πενεμα τον Γιαννη.


Έρευνα: Μέχρι 4 κούπες καφέ την ημέρα είναι μέρος υγιεινής διατροφής | RealOraiokastro\nΈρευνα: Μέχρι 4 κούπες καφέ την ημέρα είναι μέρος υγιεινής διατροφής\nΑπό σήμερα δεν υπάρχει λόγος να αισθάνεσαι πια τύψεις όταν είναι 4 το μεσημέρι και έχεις ήδη χάσει το μέτρημα με το πόσες κούπες καφέ έχεις πιεί.\nΗ επιστήμη όχι μόνο σού δίνει το ελεύθερο να πίνεις τέσσερις στο σύνολο, αλλά μάλιστα σε ενθαρρύνει, καθώς όπως φαίνεται ο μαγικός αυτός αριθμός έχει ευεργατικές ιδιότητες για την υγεία.\nΣύμφωνα με την Δρ. Adela Navarro, καρδιολόγο στο Νοσοκομείο της Ναβάρας, το να απολαμβάνεις το αγαπημένο σου ρόφημα μερικές φορές μέσα στην ημέρα είναι μια πολύ έξυπνη κίνηση. «Η έρευνά μας έδειξε ότι τέσσερις κούπες καφέ την ημέρα μπορούν να αποτελέσουν μέρος μιας υγιούς διατροφής».\n25 Φεβρουαρίου 2018 in ΥΓΕΙΑ.\n← Μαρίκα Νίνου: Μία θρυλική μορφή του ρεμπέτικου…γεννημένη για το πάλκο.\nΣύντομα ο «νέος Καλλικράτης» →


Πανόραμα Μαρόκου & Νότος | Ταξίδια στο Μαρόκο | Διακοπές στο Μαρόκο\nΠανόραμα Μαρόκου : Δεκέμβριος 2019\nΜαρόκο… Ένα μωσαϊκό χρωμάτων, τοπίων και πολιτιστικής κληρονομιάς, θα το ανακαλύψετε εδώ, σε μια αραβική – μουσουλμανική χώρα της Βόρειας Αφρικής.\nΜακρινά - Εξωτικά ΤαξίδιαΜαρόκοΧριστουγεννιάτικα Πακέτα Διακοπών\nΤαξίδια στην Αφρική... Ταξίδι στο Μαρόκο... Διακοπές στο Μαρόκο!\nΈνα κομμάτι της Αφρικανικής γης μεταξύ της Μεσογείου και του Ατλαντικού, καταλαμβάνει το βορειοδυτικό άκρο της ηπείρου. Εδώ η οροσειρά του Άτλαντα σημαίνει τα Ανατολικά σύνορά του και η μυστηριακή Σαχάρα, γεμάτη οάσεις, ορίζει τα νότιά του.\nΘα συναντήσετε δείγματα, παλαιά και σύγχρονα, αυτού του κόσμου όπως ιερές αυτοκρατορικές πόλεις, υπέροχα τεμένη μοναδικής αρχιτεκτονικής, απροσπέλαστα φρούρια, οικισμούς οάσεων καθώς και φυσικές ομορφιές που μας εντυπωσιάζουν και μας γεμίζουν ως επισκέπτες με υπέροχα χρώματα. Λαμπερά πρόσωπα, χαμογελαστά παιδιά, φιλόξενοι άνθρωποι και ευωδιαστά αρώματα, μας αφήνουν μια γλυκιά γεύση.\nΕίναι μια πολύχρωμη χώρα, με μοντέρνες αλλά και μεσαιωνικές πόλεις, ψηλά βουνά αλλά και απέραντη έρημο και παραλίες, δαιδαλώδη παζάρια, αλλά και ήρεμες γωνιές. Το χώμα, τα σπίτια, τα χαλιά, τα υφάσματα αλλά και τα κάθε λογής χειροτεχνήματα των κατοίκων συνθέτουν το πιο φανταχτερό μωσαϊκό που μπορεί να συναντήσει κανείς σε μια χώρα. Ένα ταξίδι που θα «ξυπνήσει» όλες σας τις αισθήσεις! Χρώματα, αρώματα, γεύσεις και εικόνες, θα σας κατακλύσουν και θα εντυπωθούν για πάντα στο μυαλό σας.\nΜετά το πρωινό, θα περιηγηθούμε στην πόλη και θα επωφεληθούμε, να φωτογραφήσουμε από τον περίβολο το Μεγάλο Τεμένος, θα περπατήσουμε κατά μήκος της κεντρικής λεωφόρου Μωχάμεντ Ε’ με τα κτίσματα Αρ Ντεκω από την εποχή της γαλλικής διοίκησης. Θα εξερευνήσουμε την περιοχή Χαμπούς και τη Νέα Μεδίνα.\nΣτη συνέχεια αναχωρούμε για τη Ραμπάτ, διοικητική πρωτεύουσα της χώρας. Στην περιήγησή μας θα επισκεφθούμε την πλατεία των Ανακτόρων και την οχυρωμένη κάσμπα Ουντάϊα. Θα διατρέξουμε τα τείχη των Αλμοαδών και θα σταθούμε για φωτογραφίες στο Κάστρο Νεκρόπολη της βασιλικής δυναστείας των Μερινιδών. Παλιά άντρο πειρατών, σήμερα η Ραμπάτ είναι μια πόλη σύγχρονη και κομψή που έχει να επιδείξει εντυπωσιακά μνημεία και κτήρια όπως το Βασιλικό Ανάκτορο, το Μαυσωλείο του Μωχάμεντ του Ε’ και το αρχιτεκτονικό αριστούργημα, τον επονομαζόμενο «πύργο του Χασάν.\nΑργότερα θα αναχωρήσουμε για την ξακουστή Ταγγέρη. Θα δούμε από το ύψωμα τα τρομερά στενά του Γιβραλτάρ και θα κατηφορίσουμε στην νέα πόλη. Δείπνο και διανυκτέρευση.\n3η ημέρα: Ταγγέρη - Σεφσαουέν - Μεκνές - Φεζ\nΈνας άλλος κόσμος αποκαλύπτεται σήμερα το πρωί, καθώς θα εξερευνήσουμε την «Γαλάζια κόρη της Ανδαλουσίας». Πρόκειται για το αριστουργηματικό Σεφσαουέν, που ζει μακριά από τις τουριστικές εισβολές του Νότου διατηρώντας ακόμη έναν αμόλυντο και αβίαστο χαρακτήρα. Θα συνεχίσουμε για την κοντινή Μεκνές, την εντυπωσιακή πρωτεύουσα του Σουλτάνου Ισμαήλ. Θα θαυμάσουμε από τον αντικρινό λόφο τα τείχη και τις οχυρώσεις που περικλείουν την πόλη, ενώ εισχωρώντας στο εσωτερικό της παλιάς πόλης, θα επισκεφθούμε την Πύλη Ελ Μανσούρ και το Μαυσωλείο του Μουλάι Ισμαήλ.\nΤο απόγευμα καταλήγουμε στη Φες. Δείπνο και διανυκτέρευση. (Σας συμβουλεύουμε να αποφύγετε το μέτριο φολκλορικό πρόγραμμα που προσφέρεται στην πόλη). Δείπνο και διανυκτέρευση.\nΤο πρωί από το ύψωμα των τάφων των Μερινιδών θα εξοικειωθούμε με την κοιλάδα που βρίσκεται χτισμένη η Φεζ και θα εντοπίσουμε τα μνημεία που βρίσκονται διάσπαρτα στην πυκνοδομημένη πόλη. Θα ξεκινήσουμε την περιήγησή μας από τις απαστράπτουσες πύλες των Βασιλικών Ανακτόρων που βρίσκονται δίπλα από την μεντίνα της «νεότερης» Φεζ ελ Τζντίντα.\nΣτη συνέχεια θα περάσουμε από τις παλιές πύλες Μπαμπ Μπουτζλούντ για να διεισδύσουμε στον λαβύρινθο της Φεζ ελ Μπαλί. Εδώ θα δούμε τις κορανικές σχολές Καραουίν και Αταρίν, το συντριβάνι Νετζαρίν, το τζαμί των Σενεγαλέζων κ.ά. Θα επισκεφθούμε τα γραφικά βαφεία και θα παρατηρήσουμε από ειδική εξέδρα τις δραστηριότητες στα περιβόητα βυρσοδεψεία της Φεζ. Το απόγευμα χρόνος ελεύθερος για να χαθείτε στον λαβύρινθο των σουκ της παλιάς πόλης. Δείπνο και διανυκτέρευση.\n5η ημέρα: Φεζ - Ερφούντ\n6η ημέρα: Ερφούντ - Φαράγγι Τόντρα - Ουαρζαζάτ\n7η ημέρα: Ουαρζαζάτ - Αΐτ Μπεν Χαντού - Μαρακές\nΤο πρωί μας περιμένει το υπερθέαμα που λέγεται Κσαρ Αΐτ Μπεν Χαντού, ένα μοναδικό οχυρωμένο χωριό κτισμένο από λάσπη που βρίσκεται στον κατάλογο της UNESCO. Πολλές γνωστές ταινίες του Χόλυγουντ γυρίστηκαν στην τοποθεσία που σήμερα αναστηλώνεται ταχύτατα.\nΤο απόγευμα καταλήγουμε στην αυλή των θαυμάτων και πιο εξωτική πόλη του Μαρόκου, το διάσημο Μαρακές. Προλαβαίνετε μια πρώτη επίσκεψη στην κεντρική πλατεία. Δείπνο και διανυκτέρευση.\nΗ σημερινή μας ξενάγηση στην αυτοκρατορική πόλη αρχίζει με το γύρο των οχυρώσεων. Στη συνέχεια θα πάμε στο τέμενος Κουτούμπια με τον εντυπωσιακό μιναρέ, στους Τάφους των Σααδιτών, στα ανάκτορα Μπαχία, στην πλατεία Τζεμάα ελ Φνα και στα σουκ της Μεδίνας.\nΤο μεσημέρι μπορείτε να δοκιμάσετε μισούι, το παραδοσιακό ψητό των Βερβέρων που το βγάζουν από τα έγκατα …της γης, όπου το αφήνουν να αργοψήνεται σε γιγάντιους υπόγειους φούρνους. Το απόγευμα περιπλανηθείτε στον λαβύρινθο και στον εξωτισμό των σουκ. Για το βράδυ, σας προτείνουμε να παρακολουθήσετε σε σκηνές Βερβέρων το υπερθέαμα «Φαντάσια» που συνοδεύεται με νοστιμιές από την μαροκινή κουζίνα. Δείπνο και διανυκτέρευση.\n9η ημέρα: Μαρακές - Εσαουίρα - Ελ Τζεντίντα\nΟ δρόμος που θα διασχίσουμε σήμερα θα μας φέρει στο ψαρολίμανο της Εσαουίρας, μια από τις τρεις ωραιότερες πόλεις του Μαρόκου. Η Εσαουίρα απλώνεται πάνω σε μια στενόμακρη χερσόνησο και προστατεύεται από τις Πορφυρένιες Νησίδες, ενώ την περιβάλουν ψηλά πέτρινα τείχη. Το μεσημέρι μπορείτε να γευθείτε φρέσκο και φτηνό ψάρι στους πάγκους κάτω από τις ομπρέλες του παλιού λιμανιού, που θα το ψήσουν μπροστά σας οι ψαράδες.\nΣυνεχίζουμε για την όμορφη Ελ Τζεντίντα στον Ατλαντικό ωκεανό που οχυρώθηκε από τους Πορτογάλους τον καιρό των Ανακαλύψεων και θα περπατήσουμε στα τείχη της. Δείπνο και διανυκτέρευση.\n10η ημέρα: Ελ Τζεντίντα - Καζαμπλάνκα - Αθήνα\nΜετά το πρωινό, γεμάτοι πλούσιες εντυπώσεις από τη χώρα του Μαρόκου και έχοντας κλείσει το οδοιπορικό μας, θα μεταφερθούμε στο αεροδρόμιο της Καζαμπλάνκα για την απευθείας πτήση επιστροφής. Άφιξη στην Ελλάδα αργά το απόγευμα. Τέλος εκδρομής Πανόραμα Μαρόκου & Νότος.\n« Μακρινά Ταξίδια – Εξωτικά Ταξίδια : Πανόραμα Μαρόκου »\nΤαξίδι στο Μαρόκο : Ατομικά, Εξωτικά & Μακρινά Ταξίδια, Τιμές κατ’ άτομο.\n10Μ / 9Ν Ξενοδοχεία 4* ή 5* 24/12/2019 Ημιδιατροφή 990 € 1310 €\n• Φόροι αεροδρομίων 490 €\nΑπευθείας πτήσεις με Royal Air Maroc.\nΔιαμονή σε επιλεγμένα ξενοδοχεία 5*, 4*.\nΕπίσκεψη της συνοικίας με τα διάσημα Αρ Ντεκώ κτίσματα της Καζαμπλάνκα.\nΞενάγηση στην Ταγγέρη με θέα στα Στενά του Γιβραλτάρ.\nΞενάγηση στο εκπληκτικό Σεφσαουέν.\nΔιάσχιση του φαραγγιού Τόντρα.\nΕπίσκεψη στην «Οδό με τις Κάσμπες» στην Ουαρζαζάτ.\nΕπίσκεψη στην οχυρωμένη πόλη Εσαουίρα.\nΔιανυκτέρευση στη γραφική Ελ Τζεντίντα.\nΑπαραίτητη ισχύς διαβατηρίου 6 μήνες από την ημέρα αναχώρησης & διαβατήρια νέου τύπου (αυτό ισχύει για τα Ελληνικά διαβατήρια κάτοχοι ξένων διαβατηρίων πρέπει να συμβουλεύονται την πρεσβεία τους ή τον πωλητή μας). Ο κάθε ταξιδιώτης είναι υπεύθυνος για την έκδοση, την ισχύ, την εγκυρότητα και τη θεώρηση των ταξιδιωτικών εγγράφων που απαιτούνται για την αναχώρηση, διέλευση και παραμονή στις χώρες που περιλαμβάνει το ταξίδι. Τυχόν βοήθεια στην έκδοση των προαναφερθέντων ταξιδιωτικών εγγράφων ή θεωρήσεων δε σημαίνει την ευθύνη και την υποχρέωση της εταιρείας για την απόκτηση τους.\nΤα τρίκλινα δωμάτια είναι σε όλες τις εκδρομές δίκλινα με προσθήκη τρίτου πρόσθετου κρεβατιού και καλό θα είναι να μην επιλέγονται από 3 ενήλικες.


Βαρυτικά κύματα φιλοδοξεί να ανιχνεύσει η ESA με το LISA Pathfinder!\nΠαρασκευή, 11 Δεκεμβρίου 2015, 7:38 μ.μ. BY: Costas Papadopoulos IN: Θεωρητική Φυσική, Κώστας Παπαδόπουλος\nLISA Pathfinder - Credit: esa.int\nΗ σημασία της ανίχνευσης των βαρυτικών κυμάτων\nΗ ανίχνευση των βαρυτικών κυμάτων θα αποτελέσει επιτομή για την θεωρητική φυσική και την αστροφυσική, καθώς θα διαλευκάνει θεμελιώδη ανοιχτά ζητήματα και θα ανοίξει ορίζοντες για νέα. Πιο συγκεκριμένα, η πειραματική παρατήρηση των εν λόγω κυμάτων θα ενίσχυε ιδιαίτερα το γνωστικό μας υπόβαθρο γύρω από τη γενική σχετικότητα -η οποία και τα προέβλεψε-, ενώ θα επέτρεπε στους επιστήμονες να ανιχνεύσουν την επίδραση αστρονομικών γεγονότων που πιστεύεται πως προκαλούν μικροσκοπικές χωρικές παραμορφώσεις. Αξιοσημείωτο είναι επίσης το ζήτημα της φύσης των διπλά συστήματα μελανών οπών και των συγχωνεύσεών τους, ένα από τα ισχυρότερα φαινόμενα στο σύμπαν, την κατανόηση του οποίου θα ευνοούσε η επιτυχής ανίχνευση βαρυτικών κυμάτων.\nΗ αποστολή LISA Pathfinder\nΗ αποστολή θα δοκιμάσει εν πτήση τις νέες τεχνολογίες που απαιτούνται για την ανίχνευση βαρυτικών κυμάτων χαμηλής συχνότητας. Αφού θέσει δύο δοκιμαστικές μάζες σε (σχεδόν) τέλεια βαρυτική ελεύθερη πτώση, θα ελέγξει και θα μετρήσει την κίνησή τους με πρωτόγνωρη ακρίβεια. Προκειμένου να πετύχει τα παραπάνω, η πειραματική διάταξη περιλαμβάνει αισθητήρες αδράνειας, μετρητικό σύστημα laser, drag-free σύστημα ελέγχου (επεξήγηση στο παρακάτω βίντεο) και υπέρ ακριβές σύστημα μικρο-προώθησης. Σκοπός της αποστολής είναι να επιδείξει σε περιβάλλον διαστήματος και με μετρήσεις καλύτερες κατά τουλάχιστον 2 τάξεις μεγέθους από κάθε άλλη αποστολή, πως τα αντικείμενα που πραγματοποιούν ελεύθερη πτώση (για να γίνει πιο κατανοητό: τα αντικείμενα που είναι απαλλαγμένα από κάθε εξωτερική δύναμη προκειμένου να αναδειχτεί η επίδραση βαρυτικών κυμάτων σε αυτά), ακολουθούν τις γεωδαισιακές τροχιές (ή γραμμές) του χωροχρόνου - οι γεωδαισιακές τροχιές είναι ισοδύναμα των ευθειών γραμμών στον καμπύλο χώρο -.\n*To βίντεο δεν αναφέρεται στη συγκεκριμένη αποστολή. Εξυπηρετεί στην επεξήγηση του drag-free συστήματος ελέγχου\nΟι καινοτομίες της αποστολής του LISA Pathfinder\nΤο εγχείρημα της ESA είναι στη βάση του καινοτόμο, καθώς πρόκειται για το πρώτο πείραμα παρατήρησης του σύμπαντος από αυτή την οπτική. Οι ως τώρα παρατηρήσεις ήταν εστιασμένες στην ανίχνευση ηλεκτρομαγνητικής ακτινοβολίας, είτε επρόκειτο για ορατή, υπέρυθρη, υπεριώδη, γ, Χ ή ραδιοκύματα. Το LISA χαράζει έναν εντελώς καινούριο δρόμο στην παρατήρηση. Την ανίχνευση βαρυτικών κυμάτων.\nΗ αποστολή καθίσταται πρωταρχική αξιολόγηση των τεχνολογικών εφαρμογών (όργανα και hardware - αξιολόγηση αντοχής) που απαιτούνται για την ανίχνευση των βαρυτικών κυμάτων στο διάστημα, αφού οι τεχνολογίες που χρησιμοποιούνται είναι νέες και επιπλέον μη εφαρμόσιμες σε γήινες συνθήκες. Η βαρύτητα και το περιβάλλον της Γης θα αλλοίωναν (υπό την έννοια της υπερκάλυψης) τα αποτελέσματα των μετρήσεων. Μόνο στο διάστημα είναι δυνατή η μέτρηση ανεπαίσθητων φαινομένων όπως τα χαμηλών συχνοτήτων βαρυτικά κύματα και μάλιστα μόνο με χρήση οργάνων εξαιρετικής ακρίβειας.\nTo LISA είναι ένα ακριβές αδρανειακό σύστημα αναφοράς, με το οποίο θα είναι δυνατή η μέτρηση της στρέβλωσης του χωροχρόνου με πολύ μεγαλύτερη ακρίβεια σε σχέση με προσπάθειες του παρελθόντος. Θέτει έτσι τις βάσεις για μελλοντικά πειράματα γενικής σχετικότητας.\nΕίναι το πρώτο project της ESA όπου για την προώθηση, χρησιμοποιούνται micro-newton προωθητήρες. Το σύστημα προώθησης διαθέτει επίσης αισθητήρα αδράνειας και σύστημα ελέγχου. Ο αισθητήρας αδράνειας καταγράφει την κίνηση κύβου χρυσού-πλατίνας ακμής 46mm. Αν ο κύβος μετακινηθεί από την αρχική του θέση (θέση 0), αποστέλλεται σήμα στο σύστημα ελέγχου, το οποίο δίνει εντολή ενεργοποίησης στους προωθητήρες, οι οποίοι κεντράρουν την άκατο γύρω από τη δοκιμαστική μάζα (τον κύβο).\nΤο τεχνολογικό πακέτο του LISA, LTP (LISA Technology Package) διαθέτει άλλη μία αναβάθμιση. Ο αιθητήρας κίνησης LTP, έχει ευαισθησία της τάξεως του 1nm (1 εκατομμυριοστό του χιλιοστού). Η σχετική κίνηση των δύο δοκιμαστικών μαζών εντός του LTP μετράται χρήσει υπέρ ακριβούς συμβολομετρίας laser επιτυγχάνοντας την εξαιρετική ακρίβεια της τάξης του δισεκατομμυριοστού του χιλιοστού! (ή ισοδύναμα 1pm).\nΓια την εκτόξευση χρησιμοποιήθηκε πύραυλος Vega για να τεθεί το LISA Pathfinder σε ελαφρώς ελλειπτική τροχιά στάθμευσης από όπου με χρήση του δικού του συστήματος προώθησης θα καταλήξει στην τροχιά λειτουργίας. Πρόκειται για δακτυλική τροχιά γύρω από το πρώτο σημείο Lagrange Ηλίου-Γης L1, 1.5 εκατομμύρια χιλιόμετρα από τη Γη. Η φάση λειτουργίας θα διαρκέσει 6 μήνες με δυνατότητα επέκτασης έως 1 έτος.\nLISA Pathfinder Brochure BR 323